Πρόωρη έναρξη του σεξ σε έφηβους, οι κίνδυνοι και η αντιμετώπιση\nΗ πρόωρη έναρξη της σεξουαλικής δραστηριότητας στην εφηβική ηλικία είναι πηγή πολλών και σοβαρών προβλημάτων.\nΥπάρχουν κίνδυνοι που καραδοκούν οι οποίοι είναι σε θέση να βλάψουν άμεσα το παιδί αλλά και να θέσουν το μέλλον και την επιβίωση του έφηβου σε κίνδυνο.\nΤα κυριότερα προβλήματα υγείας που μπορούν να προκληθούν λόγω έναρξης πρόωρης σεξουαλικής δραστηριότητας περιλαμβάνουν την ανεπιθύμητη εγκυμοσύνη, τη μετάδοση ασθενειών όπως το AIDS, τη γονόρροια, τη μόλυνση από τα χλαμύδια, τον ιό των ανθρωπίνων θηλωμάτων, τον έρπητα γεννητικών οργάνων και από άλλους σεξουαλικώς μεταδιδόμενους παράγοντες.\nΕπιπρόσθετα, οι ψυχολογικοί τραυματισμοί που δυνατόν να υποστεί το παιδί είναι σε θέση να το επηρεάζουν αρνητικά σε όλη του τη ζωή.\nΗ πρόωρης έναρξη της σεξουαλικής δραστηριότητας θεωρείται ως μείζον πρόβλημα της δημόσιας υγείας. Σύμφωνα με στατιστικές από τις Ηνωμένες Πολιτείες όπου υπάρχουν στοιχεία για το πρόβλημα, το 46% των κοριτσιών και το 48% των αγοριών της δευτεροβάθμιας εκπαίδευσης έχουν ήδη εμπειρίες σεξ με συνουσία.\nΗ σοβαρότητα του προβλήματος αναδεικνύεται από στατιστικά στοιχεία των Κέντρων Ελέγχου και Πρόληψης των Ασθενειών (CDC). Οι ανεπιθύμητες εγκυμοσύνες σε έφηβους αυξάνονται. Επίσης, το 50% του συνόλου των σεξουαλικώς μεταδιδόμενων ασθενειών που καταγράφονται στις Ηνωμένες Πολιτείες είναι μεταξύ των εφήβων. Μεταξύ αυτών, μεγάλη ανησυχία προκαλούν οι νέες περιπτώσεις μόλυνσης από τον ιό HIV που οδηγεί στο AIDS.\nΟι κίνδυνοι τόσο σε οργανικό, σωματικό επίπεδο αλλά και στον ψυχολογικό τομέα, είναι ακόμη μεγαλύτεροι σε παιδιά κάτω των 15 ετών. Τα στατιστικά δεδομένα δείχνουν ότι οι έφηβοι και ιδιαίτερα παιδιά κάτω των 15 ετών που εμπλέκονται σε σεξουαλικές εμπειρίες, χρησιμοποιούν με χαμηλότερη συχνότητα προφυλακτικά και παρουσιάζουν περισσότερες πιθανότητες να έχουν πέραν του ενός σεξουαλικού συντρόφου.\nΠαράλληλα φαίνεται ότι στην εποχή μας, ο στοματικός έρωτας στην εφηβική ηλικία έχει καταστεί σημαντικό μέρος των σεξουαλικών εμπειριών των εφήβων. Ο λόγος της εξέλιξης αυτής είναι διότι οι έφηβοι προτιμούν για την έναρξη των σεξουαλικών τους εμπειριών το στοματικό έρωτα για να αποφύγουν τους κινδύνους που συνοδεύουν τον κολπικό έρωτα με συνουσία.\nΟι έφηβοι θεωρούν το στοματικό έρωτα περισσότερο αποδεκτό από τον κολπικό έρωτα για λόγους κοινωνικούς, υγείας και συναισθηματικούς. Όμως αυτό δεν αντιστοιχεί στην πραγματικότητα διότι η επικίνδυνη σεξουαλική αυτή συμπεριφορά των εφήβων οδηγεί τελικά σε ανάλογα προβλήματα όπως η κολπική συνουσία.\nΈχοντας υπόψη τη θλιβερή και την επικίνδυνη αυτή κατάσταση για το μέλλον των παιδιών μας, είναι επιτακτικό να μελετηθεί περισσότερο το πρόβλημα και να βρεθούν τρόποι μείωσης του αριθμού των εφήβων που εμπλέκονται σε πρόωρες, επικίνδυνες σεξουαλικές συμπεριφορές.\nΕρευνητές από το πανεπιστήμιο του Ουισκόνσιν των Ηνωμένων Πολιτειών μελέτησαν τους παράγοντες που σχετίζονται με την πρόωρη έναρξη της σεξουαλικής δραστηριότητας σε έφηβους. Για το σκοπό αυτό παρακολούθησαν και διερεύνησαν 273 έφηβους από την ηλικία των 13 ετών έως την ηλικία των 15 ετών. Από την ομάδα αυτή των εφήβων, τα κορίτσια αποτελούσαν το 53% (146 κορίτσια και 127 αγόρια) και το 90% ήσαν Αμερικανοί Ευρωπαϊκής προέλευσης.\nΤα παιδιά απάντησαν σε ερωτήματα σχετικά με:\nΤη σεξουαλική τους συμπεριφορά\nΤην ύπαρξη καταθλιπτικών συμπτωμάτων\nΣυμμετοχή σε σπορ\nΣυμπτώματα που έχουν σχέση με το σύνδρομο συνδρόμου ελλειμματικής προσοχής - υπερκινητικότητας (ADHD) και το σύνδρομο αντίθεσης, πρόκλησης και ανυπακοής (ODD)\nΓια τη δομή της οικογένειας τους\nΓια τις σχέσεις με τους γονείς\nΓια την επιρροή που δέχονταν για θέματα σεξ από τα μέσα μαζικής ενημέρωσης.\nΑπό το σύνολο των 273 εφήβων, κατά την περίοδο παρακολούθησης τους που ήταν από 13 έως 15 ετών, βρέθηκε ότι 15% είχαν βιώσει πρόωρες σεξουαλικές εμπειρίες (συνουσία και/ή στοματικό έρωτα)\nΣτα κορίτσια τα αποτελέσματα έδειξαν ότι οι παράγοντες που συσχετίζονται με πρόωρη έναρξη της σεξουαλικής δραστηριότητας είναι:\nΑυξημένος χρόνος παρακολούθησης τηλεόρασης\nΧαμηλό αίσθημα αυτοεκτίμησης\nΚακής ποιότητας σχέσεις με τους γονείς\nΟικογενειακή ζωή με μητέρα ως μονογονιό ή με πατριό ή μητριά\nΨηλότερα επίπεδα συμπεριφοράς τύπου συνδρόμου ελλειμματικής προσοχής - υπερκινητικότητας\nΧαμηλές ακαδημαϊκές επιδόσεις\nΓονείς χαμηλού επιπέδου μόρφωσης.\nΣτα αγόρια διαφάνηκε ότι οι παράγοντες που σχετίζονται με πρόωρη έναρξη του σεξ είναι:\nΠροχωρημένη ανάπτυξη εφηβείας\nΨηλότερα επίπεδα συμπεριφοράς τύπου συνδρόμου ελλειμματικής προσοχής - υπερκινητικότητας και συνδρόμου αντίθεσης, πρόκλησης, ανυπακοής\nΚακής ποιότητας σχέσεις με τους γονείς.\nΑπό το σύνολο των παραγόντων που εξετάστηκαν, ο χρόνος παρακολούθησης της τηλεόρασης είχε πολύ μεγάλη επιρροή. Επιπρόσθετα όσο περισσότερους παράγοντες κίνδυνου είχε ένας έφηβος τόσο περισσότερες ήταν οι πιθανότητες να κάνει πρόωρο σεξ.\nΓια παράδειγμα σε σύγκριση με έφηβο που δεν είχε κανένα από τους παράγοντες κινδύνου, ένας έφηβος με τρεις από τους πιο πάνω παράγοντες είχε πέντε φορές περισσότερες πιθανότητες να κάνει σεξ πριν από την ηλικία των 15 ετών.\nΤα ευρήματα των Αμερικανών ερευνητών δείχνουν, ότι για να έχουν περισσότερες πιθανότητες επιτυχίας, τα προγράμματα πρόληψης της πρόωρης σεξουαλικής δραστηριότητας σε έφηβους πρέπει να στοχεύουν την αντιμετώπιση συνδυασμού των παραγόντων κινδύνου.\nΤο συμπέρασμα των ερευνητών είναι ότι η επιρροή των γονιών είναι καθοριστικής σημασίας για το εάν οι έφηβοι θα εμπλακούν ή όχι σε πρόωρο σεξ.\nΤα προληπτικά μέτρα δεν πρέπει να είναι μόνο υπόθεση των εκπαιδευτικών και των συμβούλων αλλά να εμπλέκουν άμεσα τους γονείς.\nΗ ενεργός και θετική συμμετοχή των γονιών μαζί με εκπαιδευτικά προγράμματα πρόληψης ευρέως φάσματος, έχουν τη δυνατότητα να βοηθήσουν στην καταπολέμηση του επικίνδυνου προβλήματος της πρόωρης έναρξης του σεξ σε έφηβους.\nWhen two isn’t better than one: predictors of early sexual activity in adolescence using a cumulative risk model, Journal of Youth and Adolescence, DOI 10.1007/s10964-008-9351-2, early on line.


Με αυτό τον τρόπο μπορείτε να βρείτε 600€ στα εισερχόμενα σας - AirHelp\nΠως να βρείτε 60...\nΠως να βρείτε 600€ στα εισερχόμενα σας\nΑπό τον/την Johnny Floros | Τελευταία ενημέρωση στις September 4, 2019\nΤο να κάνετε μια γρήγορη αναζήτηση των email σας και να ανακαλύψετε χρήματα που δεν είχατε ιδέα ότι ήταν εκεί ακούγεται πολύ καλό για να είναι αληθινό; Κι όμως είναι, αν γνωρίζετε τα δικαιώματα σας ως αεροπορικός επιβάτης!\nΤο 87% των ταξιδιωτών δεν γνωρίζουν ότι έχουν καν δικαιώματα*, οπότε μπορεί να είναι δύσκολο να ξέρετε από πού να ξεκινήσετε. Εκεί έρχεται η AirHelp. Ως ο μεγαλύτερος ειδικός στον κόσμο των δικαιωμάτων των επιβατών, είμαστε εδώ για να σας βοηθήσουμε να διεκδικήσετε την αποζημίωση που σας οφείλεται.\nΥπάρχει ένας ευρωπαϊκός κανονισμός, με τίτλο EC 261, ο οποίος σας δίνει το δικαίωμα οικονομικής αποζημίωσης όταν αντιμετωπίζετε μια ακύρωση ή καθυστέρηση πτήσης. Έτσι, ο χρόνος που περνάτε κολλημένοι στο αεροδρόμιο μπορεί να σημαίνει ότι σας οφείλουν έως 600€ ως αποζημίωση. Και μπορείτε να διεκδικήσετε αυτά τα χρήματα ακόμα και για πτήσεις από τα τελευταία 3 χρόνια.\nΑλλά τι γίνεται αν δεν γνωρίζετε ποιες από τις πτήσεις σας πληρούν τις προϋποθέσεις; Έχουμε ετοιμάσει μερικές συμβουλές για την καλύτερη δυνατή σάρωση των εισερχομένων σας ώστε να σιγουρευτείτε ότι δεν χάσατε καμία αποζημίωση.\nΠοιες πτήσεις πρέπει να αναζητήσω;\nΕικόνα από Web Hosting μέσω Unsplash\nΘυμηθείτε. Είχατε μια πτήση που:\nΑκυρώθηκε λιγότερο από 14 ημέρες πριν την αναχώρηση;\nΕίχε καθυστέρηση για 3 ή περισσότερες ώρες;\nΚαι ήταν σε μια διαδρομή από την ΕΕ; Ή πετώντας προς την ΕΕ με αεροπορική εταιρεία της ΕΕ; Αυτές είναι οι πτήσεις που είναι πιο πιθανό να σας αποζημιώσουν.\nΤώρα πρέπει να βρείτε τα στοιχεία της πτήσης – και αν κάνατε κράτηση online, θα έχετε ένα αρχείο που ονομάζεται επιβεβαίωση κράτησης κάπου στα εισερχόμενα σας.\nΓια να ξεκινήσετε, ανοίξτε το λογαριασμό ηλεκτρονικού ταχυδρομείου που προτιμάτε και κάντε κλικ στο πλαίσιο αναζήτησης. Στη συνέχεια, απλά πληκτρολογήστε λέξεις που είναι πιθανό να είναι σε ένα μήνυμα ηλεκτρονικού ταχυδρομείου σχετικά με την πτήση. Είναι καλή ιδέα να ξεκινήσετε με το αεροδρόμιο προορισμού, το αεροδρόμιο αναχώρησης ή/και την αεροπορική εταιρεία.\nΉ δοκιμάστε αυτούς τους όρους:\nΔεν μπορείτε να σκεφτείτε πτήσεις που μπορεί να πληρούν τις προϋποθέσεις; Λοιπόν αν ήσαστε σε μια διακοπτόμενη πτήση, πιθανότατα θα σας ειδοποιήσανε μέσω ηλεκτρονικού ταχυδρομείου.\nΔοκιμάστε να αναζητήσετε οποιαδήποτε από τις παρακάτω φράσεις στα εισερχόμενα σας για να αποκαλύψετε πιθανώς επιλέξιμες πτήσεις:\nΑναφορά κράτησης Καθυστέρηση αναχώρησης Αναβολή καθυστέρησης\nΗ πτήση έχει καθυστερήσει Κατάσταση πτήσης Kατάσταση καθυστέρησε\nΚαθυστέρηση κατά τη διάρκεια της νύχτας Νέα ώρα αναχώρησης Αναθεωρημένη ώρα αναχώρησης\nΑλλαγές στην κράτησή σας Ο χρόνος πτήσης έχει προγραμματιστεί εκ νέου Η πτήση ακυρώνεται\nΑκυρωμένη πτήση Νέο πρόγραμμα πτήσεων Η πτήση ακυρώθηκε\nΑκύρωση πτήσης Κράτηση σε εναλλακτική πτήση\nΜόλις εμφανιστούν τα αποτελέσματα αναζήτησης, είστε ένα βήμα πιο κοντά στην πιθανή αποζημίωση.\nΠώς μπορώ να μετατρέψω αυτό το μήνυμα ηλεκτρονικού ταχυδρομείου σε 600€;\nΌταν βρείτε μια πτήση που έχει διαταραχθεί, το μήνυμα ηλεκτρονικού ταχυδρομείου θα περιέχει άλλη μία σημαντική πληροφορία: τον αριθμό αναφοράς της κράτησής σας.\nΕισαγάγετε αυτόν τον αριθμό, μαζί με την πτήση και τα προσωπικά σας στοιχεία, στον έλεγχο επιλεξιμότητας της AirHelp. Θα σας πούμε εάν η διακοπή σας είναι επιλέξιμη για αποζημίωση μέσα σε λίγα λεπτά.\nΕλέγξτε την πτήση σας >>\nΜπορούμε επίσης να σας βοηθήσουμε να καταθέσετε την αίτηση σας εναντίον της αεροπορικής εταιρείας, έχουμε βοηθήσει πάνω από 13 εκατομμύρια αεροπορικούς επιβάτες, επομένως είμαστε ειδικοί στη διαπραγμάτευση με τις αεροπορικές εταιρείες.\nΕάν έχετε κάνει κράτηση με περισσότερες από μία πτήσεις κάτω από τον ίδιο αριθμό αναφοράς, μπορείτε ταυτόχρονα να ελέγξετε για όλους τους ταξιδιώτες που έχουν πληγεί. Κάθε επιβάτης με επιβεβαιωμένη κράτηση δικαιούται να λάβει το πλήρες ποσό αποζημίωσης έως και 600€ για την κάθε μία.\nΔεν είναι δυνατή η εύρεση οποιουδήποτε μηνύματος ηλεκτρονικού ταχυδρομείου αλλά πιστεύετε ότι σας είχανε διακόψει τα σχέδια πτήσεων σας τα τελευταία 3 χρόνια; Αξίζει επίσης να ρίξετε μια ματιά σε τυχόν ειδοποιήσεις κειμένου που ενδεχομένως έχετε λάβει από την αεροπορική εταιρεία σχετικά με μια ακυρωμένη ή καθυστερημένη πτήση.\nΜόλις εντοπίσετε μια ειδοποίηση, μπορείτε να επιστρέψετε στο email σας, να αναζητήσετε τα ακριβή στοιχεία της πτήσης και στη συνέχεια να ελέγξετε στην AirHelp για να δείτε εάν είναι κατάλληλη.\nΜην χάσετε την ευκαιρία να μετατρέψετε το χρόνο σας περιμένοντας την πτήση σας σε χρήματα! Η AirHelp σας διευκολύνει να καταθέσετε την αίτηση σας.\nΚαθυστερήσεις πτήσεων πάντα συμβαίνουν, όμως αυτό δε σημαίνει ότι είστε υποχρεωμένοι να το αποδεχτείτε. Ίσως να δικαιούστε αποζημίωση έως και €600 σε περίπτωση η πτήση σας έχει καθυστερήσει, ακυρωθεί ή έχει υπάρξει overbooking μέσα στα τελευταία τρία χρόνια.\n*Όλα τα δεδομένα παρέχονται από το Survey Monkey. Στην έρευνα συμμετείχαν 2.279 συμμετέχοντες, η οποία έλαβε χώρα το 2018. Τα αποτελέσματα ισοσταθμίστηκαν και είναι αντιπροσωπευτικά των αεροπορικών ταξιδιωτών από τις Ηνωμένες Πολιτείες (ηλικίας 18+).


«Eπ'αυτοφώρω» ο γιος της Παππά με τη Μηλιού!\n«Eπ’αυτοφώρω» ο γιος της Παππά με τη Μηλιού!\n25-01-2017 | 10:26πμ\nΟ νεαρός επιχειρηματίας και η όμορφη τραγουδίστρια είναι in love και το έδειξαν με αγκαλιές και «παιχνίδια» στο νυχτερινό μαγαζί όπου εμφανίζεται ο Νίκος Βέρτης\nΟ έρωτας και ο βήχας δεν κρύβονται! Πρώτη η «Espresso» είχε φέρει στο φως της δημοσιότητας τα νυχτοπερπατήματα του Δημήτρη Παππά με τη Χριστίνα Μηλιού και το ειδύλλιο που είχε αρχίσει τότε να ανθίζει ανάμεσά τους.\nΣήμερα επανερχόμαστε με νέες φωτογραφίες, που αν μη τι άλλο δείχνουν καθαρά πόσο θερμή είναι πλέον η σχέση του νεαρού επιχειρηματία και της όμορφης τραγουδίστριας.\nΟ φωτογραφικός φακός «συνέλαβε» το ζευγάρι να διασκεδάζει στο νυχτερινό μαγαζί όπου εμφανίζεται ο Νίκος Βέρτης. Τα φλας πήραν… φωτιά όταν ο γιος της Χριστίνας Παππά άρχισε να γίνεται πιο τολμηρός με τη σύντροφό του. Οι αγκαλιές και τα χάδια σε δημόσια θέα έδωσαν και πήραν, πείθοντας τους παρευρισκομένους ότι εδώ υπάρχει ένας έρωτας μεγάλος!\nΔεν μπορούν να το κρύψουν\nΜπορεί τον πρώτο καιρό της γνωριμίας τους ο Δημήτρης και η Χριστίνα να ισχυρίστηκαν σε ανθρώπους του περιβάλλοντός τους πως είναι μόνο φίλοι, όμως, απ’ ό,τι φαίνεται, δεν μπορούν να κρύβουν άλλο το πάθος που τους συνδέει.\nΑλλωστε την περίοδο που αναπτύχθηκε το φλερτ ανάμεσά τους το τοπίο στην προσωπική ζωή του επιχειρηματία ήταν ομιχλώδες. Οπως ακουγόταν τότε, ο Δημήτρης είχε επανασυνδεθεί με την πρώην του, επίσης καλλιτέχνιδα της πίστας, Ζοζεφίν Βέντελ. Ακόμη, είχαν κυκλοφορήσει φήμες πως κάτι έτρεχε και με την Τραϊάνα Ανανία, κάτι που διαψεύστηκε αμέσως από την ηθοποιό.\nΟ Δημήτρης, από την πλευρά του, αποφεύγει να κάνει δηλώσεις για την προσωπική του ζωή. Προτιμά να δείχνει αυτό που αισθάνεται. Στην προκειμένη περίπτωση, λοιπόν, επέλεξε να δείξει ξεκάθαρα τον έρωτα που νιώθει για τη Χριστίνα, αδιαφορώντας για τα φωτογραφικά φλας.


Κωδικός Περιοχής Trippstadt\nΠόλη ή Περιοχή: Trippstadt\nΟ κωδικός περιοχής για την Trippstadt είναι 06306. Για τον πλασματικό αριθμό τηλεφώνου 4927701 και τον κωδικό περιοχής 06306 ο αριθμός που θα καλέσετε είναι ο 06306 4927701. Και το Trippstadt βρίσκεται στη Γερμανία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 4927701, τον κωδικό περιοχής 06306 (Trippstadt) και τον Κωδικός κλήσης χώρας 0049 ο αριθμός που θα καλέσετε είναι ο 0049 6306 4927701. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 06306- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +49 (0049) ή κωδικός περιοχής 06306 (Trippstadt).\nΑν βρίσκεστε εκτός της Γερμανία και θέλετε να καλέσετε ένα άτομο στο Trippstadt, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Γερμανία είναι το +49 (0049), οπότε αν βρίσκεστε στην Ελλάδα και θέλετε να καλέσετε ένα άτομο στο Trippstadt, θα πρέπει να προσθέσετε στον αριθμό τηλεφώνου του εν λόγω ατόμου το +49 6306 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 4927701, τον κωδικό περιοχής 06306 (Trippstadt) και τον Κωδικός κλήσης χώρας 0049 ο αριθμός που θα καλέσετε είναι ο 0049 6306 4927701.\nΣχετικά με εμάς - Απορρήτου - © 2005-2021 by Thomas Hainke (v210917)


ΘΑΝΟΣ ΕΥΗ koukfamily: Ο Έλληνας πολίτης .... " Α. ".\nΟ Έλληνας πολίτης .... " Α. ".\n«Εν Αθήναις, 2017» το καθεστώς κυβερνά τούτον εδώ τον δύσμοιρο τόπο επειδή αφενός βασίζεται στο δίκαιο των δυνάμεων κατοχής και αφετέρου τελεί υπό την προστασία της πραιτοριανής φρουράς και των ταγμάτων εφόδου του παρακράτους των «αλληλέγγυων». Απέναντί του, οι Έλληνες πολίτες, ονόματι «Α», όπως Άνεργος, Άπορος, Άσιτος, Άστεγος, Αβοήθητος Άρρωστος, Ανάπηρος, Απελπισμένος, Ανασφάλιστος, Αγανακτισμένος, ... Αθάνατος!\nΟι 300 της Βουλής, από την άκρα αριστερά έως την άκρα δεξιά, το μόνο που απέδειξαν στα χρόνια της μεταπολίτευσης ήταν ότι νοιάζονται μόνο για την καρέκλα, την τσέπη, το λούσο και το προσωπικό συμφέρον τους. Ποσώς ενδιαφέρονται οι πολιτικοί, διαχειριστές της φτώχειας και του χρέους και κοτζαμπάσηδες συνάμα των τοκογλύφων, αν ο λαός έχει γονατίσει. Aνοίγουν πριν τις εκλογές οι "ασκοί" των αεριτζίδικων υποσχέσεων, που ναι μεν μυρίζουν ναφθαλίνη αλλά πείθουν πάντα τα «αρνιά», να υποστηρίξουν πάλι με τη ψήφο τους τον ίδιο «απατεώνα» πολιτικό της εμπιστοσύνης τους.\nΌλοι οι Έλληνες νοιώθουν την κρίση στο πετσί τους αλλά λίγοι έχουν τα κότσια και την θέληση να αντιδράσουν. Η πλειοψηφία των πολιτών είτε πυροβολεί τον οχτρό του με το πληκτρολόγιο είτε στήνει καρτέρι μπροστά στο χαζοκούτι για να αξιολογήσει το θέαμα που τυχόν θα του προσφέρουν οι διαδηλωτές της μέρας. Ηδονίζεται ο «επαναστάτης» αστός όταν βλέπει τον «άλλο» να τρώει ξύλο, να πονά, να υποφέρει και, ει δυνατόν, να χάσει πολύ αίμα πριν προλάβει να πεθάνει. Είναι ο ίδιος αστός που θα πλημυρίσει τους δρόμους, όταν πέσει το καθεστώς, καυχούμενος για τις παλικαριές του, στις «μάχες» που έδωσε (στον καναπέ, αρματωμένος με το φρέντο του). Οι φοβισμένοι, οι τρομαγμένοι και οι τρομοκρατημένοι της κοινωνίας μας δεν είναι άλλοι παρά οι ίδιοι που δηλώνουν «σκεπτόμενοι», «ψαγμένοι» ή «ακτιβιστές» και διατυμπανίζουν ότι θέλουν να «πέσουν» μαχόμενοι.\nΟ Έλληνας "Α" δεν κοινοποιεί ποτέ τον πόνο και την πείνα του και ούτε διαθέτει τον καναπέ του συμπατριώτη που «αφυπνίζει» και «καταγγέλλει» . Η χήρα και τα ορφανά του Αδικοχαμένου, που αυτοκτόνησε ή έπεσε θύμα του συστήματος της Δημόσιας Υγείας, δεν τρομάζουν από τις απειλές του καθεστώτος, ο Άνεργος δεν σκιάζεται μήπως χάσει τη θεσούλα του ή ο Άστεγος το σπιτικό του, πόσο μάλλον οι ΑμΕΑ ή οι πολίτες "Α", που πάσχουν από χρόνιες παθήσεις, τους πόνους και τον θάνατο.\nΠοιος ο λόγος να ζουν οι πολίτες "Α" υπό καθεστώς βίας, είτε αυτή αποκαλείται φτώχεια, ανεργία, πείνα, κρύο, απελπισία, αρρώστια. Αν τους είναι γραφτό να πεθαίνουν σαν τα σκυλιά, ας πεθάνουν τουλάχιστον με αξιοπρέπεια, στην μάχη ενάντια στον δήμιο και εχθρό τους. Οι Έλληνες πολίτες "Α" οργανώνονται!.


Κι όμως ο Φελπς είναι παντρεμένος και με… τη βούλα | Unblock\nΑρχική Αθλητισμός Κι όμως ο Φελπς είναι παντρεμένος και με… τη βούλα\nΈχει γράψει το όνομά του με ολόχρυσα γράμματα στην ιστορία των Ολυμπιακών Αγώνων και θεωρείται εξαιρετικά δύσκολο να ξεπεράστούν τα κατορθώματά του.\nΟ λόγος για τον Μάικλ Φελπς, ο οποίος κατά τη διάρκεια των Ολυμπιακών Αγώνων του Ρίο, όπου τα φώτα όλου του πλανήτη ήταν πάνω του, ουδείς μπορούσε να επιβεβαιώσει το αν ήταν παντρεμένος στην τελευταία του εμφάνιση στο κορυφαίο αθλητικό γεγονός του πλανήτη ή όχι.\nΟλοι έμεναν στις τρυφερές στιγμές μετά από κάθε κούρσα του Φελπς, όπου πήγαινε να αγκαλιάσει την αγαπημένη του Νικόλ Τζόνσον η οποία πολλές φορές του έδινε με προσοχή τον υιό τους, Φελπς τζούνιορ Μπούμερ.\nΠερίπου 2,5 μήνες μετά τους Ολυμπιακούς Αγώνες το μυστήριο λύθηκε, καθώς αποκαλύφθηκε πως στις 13 Ιουνίου ο Φελπς και η Τζόνσον παντρεύτηκαν κρυφά στο Πάρανταϊς Βάλεϊ της Αριζόνα. Μάλιστα ο Αμερικανός ολυμπιονίκης αγόρασε και ένα ακίνητο αξίας 2,5 δολαρίων για να μείνει με την οικογένειά του μετά τους Ολυμπιακούς Αγώνες του Ρίο.\nΝα σημειωθεί πως τόσο ο ίδιος όσο και η σύζυγός του μέχρι και… προχθές επέμεναν ότι δεν έχουν παντρευτεί, ωστόσο η εφημερίδα «Αριζόνα Ριπάμπλικ» δημοσίευσε το πιστοποιητικό γάμου.\nΗ εργένικη ζωή είχε τελειώσει προ πολλού για τον μεγάλο Αμερικανό πρωταθλητή της κολύμβησης.\nΕτικέτες: Ολυμπιακοί ΑγώνεςΜάικλ Φελπς\nΣημεία των καιρών! Εγκαταλελειμμένο το σπίτι που έζησε η Σοφία Βέμπο στον Βόλο


Συκοφάντης Μπαστούνι: Το ΠΑΣΟΚ είναι εΝΔώ\nΤο ΠΑΣΟΚ είναι εΝΔώ\n…είπε να κάνει κι ένα καλό. Ν’ αφήσει το ΠΑΣΟΚ εκτός Βουλής. Κανένα Βενιζέλεος.\nΗ Πένυ μένει Μενεμένη / Στη Βουλή δε μπαίνει ο Μπένι. (Όποιος καταφέρει να το πει με την πρώτη κερδίζει δείπνο με τον Μπένι)\nΡΕ ΤΙΣ ΠΟΥΣΤΗΔΟΙ\nΜας κάνανε το χρέος αβίωτο.\n…τώρα και μέσω δορυφόρου. Ούτε Τόνι ούτε Μπένι. Ούτε την ΕΡΤ δεν κατάφεραν να κλείσουν οι άχρηστοι. Μιλάμε για μεταρρύθμιση. Το μόνο που κατάφεραν ήταν να κάνουν τον Καψή αποτυχημένο πολιτικό πριν καν εκλεγεί, που δεν πρόκειται να εκλεγεί.\nΤο 1946 είχαμε την πλειοψηφία στο λαό και είπαμε όχι στις εκλογές που θα κερδίζαμε με το ΕΑΜ. Τώρα λέμε ναι στις εκλογές που θα κερδίζαμε μαζί με τους συντρόφους μας του ΣΥΡΙΖΑ, αλλά φροντίσαμε να μην τις κερδίσουμε εμείς. Δοξάστε μας.\nΉσυχο, ήσυχο το ΠΑΣΟΚάκι, αργοκυλάει το γαλάζιο του νεράκι…\nΜΟΝΟ ΣΤΗΝ ΕΛΛΑΔΑ…\n…είναι ιδιοκτήτης ποδοσφαιρικής ομάδα ΠΑΕ αυτός που έχει τις προγνώσεις αγώνων ποδοσφαίρου, ΟΠΑΠατζής.\nLabels: ΚΚΕ, ΜΑΥΡΗ ΤΣΙΠΑ, ΠΑΣΟΚ, ΠΟΤΑΜΙ


Ασφάλειες Οχημάτων - Ασφάλειες Μαρούλης Νίκος\nΓια το αυτοκίνητό μας συνήθως πληρώνουμε: τέλη κυκλοφορίας, έλεγχο ΚΤΕΟ, ετήσιο service και καύσιμα. Χάσαμε τον υπολογισμό των €! Όταν όμως η ασφάλεια του αυτοκινήτου σας είναι το χαμηλότερο έξοδο αλλά και το μόνο χρήσιμο, ακόμα σκέφτεστε να το αποφύγετε;\nΓιατί είναι σημαντική η ιδιωτική ασφάλεια αυτοκινήτου;\nΕκτός του ότι η ασφάλιση του οχήματος είναι υποχρεωτική βάσει Νόμου επίσης,\nΠροστατεύει τον οδηγό αλλά και το αυτοκίνητο από κάθε πιθανό κίνδυνο καθώς απειλείται συχνά από φωτιά, κλοπή κα.\nΣε περίπτωση που προκαλέσουμε εμείς ζημιά σε τρίτο καλύπτει το ποσό της αποζημίωσης.\nΣε περίπτωση τροχαίου υπάρχει 24ωρη εξυπηρέτηση όπου εκπρόσωπος της ασφαλιστικής εταιρείας φτάνει στον τόπο του ατυχήματος και παρέχει βοήθεια στον ασφαλισμένο.\nΓιατί να επιλέξετε ασφάλεια οχήματος από το γραφείο μας;\nΑσφαλίστε τώρα στο Νομό Κυκλάδων:\nΤο αυτοκίνητό σας με την χαμηλότερη τιμή στην αγορά από 61,00€/εξάμηνο.\nΤο αγροτικό σας από 44,51€/εξάμηνο.\nΤη μηχανή σας από 26,51€/εξάμηνο.\nΑσφαλίστε τώρα στο Νομό Αττικής:\nΤο αυτοκίνητό σας από 68,99€/εξάμηνο.\nΤο αγροτικό σας από 87,71€/εξάμηνο.\nΗ τιμή για τα 6μηνα ασφάλιστρα είναι ενδεικτική καθώς καθορίζεται από την ηλικία του οδηγού, τα έτη διπλώματος και την παλαιότητα του οχήματος.


Question?Man: Τι να κάνεις αν ο κολλητός σου και η κοπέλα σου αρχίσουν να φλερτάρουν | Manslife.gr\nAγαπητό manslife, εδώ και καιρό σκέφτομαι να ζητησώ τη γνώμη κάποιου φίλου,οπότε αποφάσισα να στείλω e-mail. Είμαι σε σχέση με μια κοπέλα εδώ και 1 χρόνο,όλα ήταν οκ μέχρι που της γνώρισα τους φίλους μου και συγκεκριμένα τον κολλητό μου. Απο τότε που την γνώρισα στην παρέα μου,όλοι την συμπάθησαν και το ίδιο και αυτή αυτούς. Με τον κολλητό μου όμως άρχισε να έρχεται πιο κοντά,να κανονίζουν μαζί για το που θα βγούμε οταν κανονίζουμε όλη η παρέα να βρεθουμε, να μιλάνε στο τηλ.οι δυο τους, να ανταλλάσουν μηνύματα στο facebook, μέχρι που τελευταια πήγαν και για καφέ χωρίς εμένα.Εμένα όλο αυτό έχει αρχίσει και με εκνευρίζει και αναρωτιέμαι ποια πρέπει να είναι η θέση μου από δω και πέρα.\nΧρήστο καταρχήν σε ευχαριστούμε για το e-mail σου,αν και σε αυτό όπως κι σε άλλα που μας έχουν στείλει,παραλείπονται πολλές και σημαντικές λεπτομέρειες. Πρώτα απο όλα θα ήθελα να ξέρω την πλευρά της κοπέλας σε αυτή την ιστορία,αν και το θέμα είσαι φυσικά εσύ. Όπως περιγράφεις τα πράγματα,σαφώς και έχεις το δίκιο με το μέρος σου. Από την άλλη,ίσως το κορίτσι σου είναι πολύ διαχυτικό με τον περίγυρο σου και αυτό εσύ το παρεξηγείς,χωρίς για αυτή να σημαίνει κάτι. Αν ισχύει αυτό,καλό θα ήταν να της κάνεις μια κουβέντα, ώστε να το καταλάβει και να κόψει τα πολλά πολλά με τον κολλητό σου.\nΣε αυτή την περίπτωση θα πρέπει να δείξεις πυγμή και να της δώσεις να κατάλαβει ότι δεν σου αρέσουν αυτά τα πράγματα κι αν δε συμμορφωθεί να της μιλήσεις μέχρι και για χωρισμό-αν σε υπολογίζει δεν θα θέλει να σε χάσει εννοείται. Τώρα αν η κατάσταση έχει ξεφύγει,αυτή δεν την νοιάζει και δεν ξέρεις πως να κινηθείς,εκεί πιάνεις τον κολλητό.. Το πιθανότερο,για να είστε και φίλοι,είναι πως θα σε καταλάβει και θα ρίξει λίγο τους τόνους. Αν τίποτα από αυτά δεν λειτουργήσει και η κατάσταση είναι μη αναστρέψιμη,τότε θα πρέπει να αλλάξεις ή κοπέλα,ή κολλητό...


Μονοκατοικία στον Βραυρώνα Αττικής\nΜονοκατοικία στον Βραυρώνα Αττικής\tστην περιοχή\tΑττική / Ανατολική Αττική\nΚωδικός ακινήτου:DG 1513\nΜια εξαιρετική ευκαιρία για όποιον αναζητά τη γαλήνη και την ηρεμία που του προσφέρει η θάλασσα παρουσιάζεται μπροστά σας καθώς διατίθεται μια όμορφη κατοικία 75m2 σε οικόπεδο 280m2 στην Βραυρώνα. Μια μικρή αλλά παραμυθένια κατοικία στην παραλία Χαμολια μπορεί να σας προσφέρει μοναδικές στιγμές ξεγνοιασιάς, χαλάρωσης και ψυχαγωγίας καθ' όλη τη διάρκεια του έτους.\nΠρόκειται για μια κατοικία υπερυψωμένη, με 2 υπνοδωμάτια, κουζίνα, μπάνιο και σαλόνι. Το τζάκι που υπάρχει στον χώρο του σαλονιού ζεσταίνει ακόμη περισσότερο την ατμόσφαιρα δημιουργώντας συνθήκες για μοναδικές στιγμές απόλαυσης! Το ακίνητο διατίθεται πλήρως εξοπλισμένο με τις απαραίτητες συσκευές για τη διευκόλυνση της καθημερινότητας της οικογένειας ( πλυντήριο ρούχων και πιάτων, hi fi, τηλεόραση, video κα). Παράλληλα η μεγάλη βεράντα των 40m2 δίνει τη δυνατότητα στους ιδιοκτήτες να απολαμβάνουν τη θέα και τον ήλιο παρέα με φίλους καθημερινά. Οι στιγμές χαλάρωσης δε σταματούν στη βεράντα, καθώς ο μεγάλος κήπος περιμετρικά δημιουργεί ένα μαγικό σκηνικό για την οικογένεια σας, με τα πλούσια δέντρα και φυτά. Το BBQ, που βρίσκεται στον εξωτερικό χώρο του ακινήτου δίνει τη δυνατότητα να οργανώνονται όμορφα γεύματα για την οικογένεια και τους φίλους των ιδιοκτητών. Στο ισόγειο του ακινήτου υπάρχει και επιπλέον μια ανεξάρτητη κατοικία 40m2, με 1 υπνοδωμάτιο, σαλόνι, ανεξάρτητη κουζίνα και μπάνιο. Να σημειωθεί πως τα δυο επίπεδα δύναται να συνενωθούν και να αποτελέσουν μια μεγάλη μεζονέτα.\nΠρόκειται για μια κατοικία που εκτός από τα εσωτερικά και εξωτερικά χαρακτηριστικά της έχει να προσφέρει και μεγάλες δυνατότητες λόγω τοποθεσίας. Η ευρύτερη περιοχή του Πόρτο Ράφτη αποτελεί μια ιδανική εναλλακτική για όποιο επιθυμεί να κατοικήσει εκτός του κέντρου της Αθήνας, χωρίς όμως να βρίσκεται πολύ μακριά από αυτό. Ιδιαίτερη απήχηση τα τελευταία έτη έχει η Βραυρώνα όπου έχει εξελιχθεί σε έναν από τους πιο ελκυστικούς προορισμούς για να αποκτήσει κανείς μόνιμη ή παραθεριστική κατοικία. Το ακίνητό μας βρίσκεται μόλις 4km από το κέντρο στο Πόρτο Ράφτη, 10 λεπτά από το Μαρκόπουλο και λίγα μόνο χιλιόμετρα από την Αθήνα. Συνεπώς σε μικρή απόσταση βρίσκει κανείς οποιαδήποτε υπηρεσία επιθυμεί, ενώ το κοντινό Μαρκόπουλο εξυπηρετεί σε μεγάλο βαθμό τις ανάγκες των πολιτών διαθέτοντας ακόμη και Κέντρο Υγείας.\nΗ περιοχή όπου είναι χτισμένο το ακίνητο είναι αρκετά ήσυχη, κατάλληλη για οικογένειες, με τη θάλασσα να προσφέρει εξαιρετικές στιγμές ηρεμίας, ενώ παράλληλα η ευρύτερη περιοχή είναι ιδανική για διασκέδαση καθώς είναι πλούσια σε εστιατόρια, κέντρα διασκέδασης, ψυχαγωγίας κλπ. Πρόκειται για ένα εξαιρετικό ακίνητο που πρέπει να αποκτήσετε!!


Λίγες ημέρες νωρίτερα, την Δευτέρα 24 Φεβρουαρίου, ο μεγαλοπαραγωγός Harvey Weinstein καταδικάστηκε ως βιαστής. Δύο και κάτι χρόνια νωρίτερα, τον Οκτώβριο του 2017, ήταν ο άνδρας της χολιγουντιανής βιομηχανίας που καταγγέλθηκε περισσότερο για σεξουαλική παρενόχληση, γεγονός που γέννησε την καμπάνια του MeToo. Κρίθηκε ένοχος λοιπόν για εγκληματική σεξουαλική πράξη πρώτου βαθμού και για βιασμό τρίτου βαθμού, ετυμηγορία που συνεπάγεται φυλάκιση από 5 έως 29 έτη.\nΚι ενώ μετά την ανακοίνωση της καταδίκης ο 62χρονος Weinstein μεταφέρθηκε στο νοσοκομείο αντί για την φυλακή (όπου και παραμένει μέχρι τώρα σε ιδιωτικό φυλασσόμενο δωμάτιο), σήμερα το Δικαστήριο της Νέας Υόρκης αποφάσισε το ύψος της ποινής του. Κι η απόφαση είναι ότι ο Weinstein καταδικάζεται σε 23 χρόνια φυλακή.\nΣύμφωνα με το ρεπορτάζ, ο Weinstein κατέφθασε στο δικαστήριο σε αναπηρική καρέκλα και στην απολογία του δήλωσε “μετανιωμένος αλλά και απόλυτα μπερδεμένος”. Έπειτα, δήλωσε ότι ανησυχεί για αυτήν την χώρα (τις ΗΠΑ), σχολιάζοντας πως “χιλιάδες άντρες και γυναίκες βγαίνουμε χαμένοι με την πορεία που έχουν πάρει τα πράγματα”.\nΓια την ιστορία, θυμίζουμε ότι υπήρξαν περισσότερες από 80 καταγγελίες γυναικών σε βάρος του για σεξουαλική παρενόχληση, με κάποιες από αυτές να αφορούν περιστατικά που έγιναν δεκαετίες πριν και να μην μπορούν να αντιμετωπιστούν δικαστικά επειδή έχουν παραγραφεί. Ταυτόχρονα, ο Weinstein αναμένει μια ακόμα δίκη στο Λος Άντζελες για δύο περιστατικά που περιλαμβάνουν επίσης την κατηγορία του βιασμού.\nΑκόμα δεν είναι γνωστό πότε θα γίνει η δεύτερη αυτή δίκη, αλλά αν αποδειχθούν οι κατηγορίες εναντίον τότε αντιμετωπίζει 28 χρόνια κάθειρξης (η οποία προστίθεται στα ήδη υπάρχοντα 23). Σε αυτήν την περίπτωση, το πιθανότερο είναι να μην βγει ποτέ ξανά από την φυλακή.


ΠΩΣ ΔΟΥΛΕΥΕΙ | TryEV\nTryEV > ΠΩΣ ΔΟΥΛΕΥΕΙ\nΒήμα 1: Διάλεξε το αυτοκίνητό σου\nΑπλώς επιλέξτε το ηλεκτρικό όχημα που σας ενδιαφέρει από τη μεγάλη γκάμα μας. Στη συνέχεια, χρησιμοποιήστε τον διαμορφωτή για να το προσαρμόσετε στις προδιαγραφές σας.Ερωτήσεις? Οι ειδικοί μας είναι στη διάθεσή σας!\nBημα 2: Δοκίμασέ το σε ένα test drive.\nΣτόχος μας είναι να κάνουμε την αγορά ενός Ηλεκτρικού Οχήματος όσο το δυνατόν πιο εύκολη, γι ‘αυτό μπορούμε οργανώσουμε μια δοκιμή (test drive) του οχήματος που επιλέξατε σε μέρος που σας εξυπηρετεί. Για να κλείσετε μια δοκιμή, θα χρειαστεί να μας στείλετε ή να ανεβάσετε ένα αντίγραφο της άδειας οδήγησής σας στην ιστοσελίδα μας.\nΕάν θέλετε μια πλήρη δοκιμή πριν αγοράσετε, προσφέρουμε επίσης μια ευρύτερη 3ήμερη εμπειρία οδήγησης. Γι’ αυτή την υπηρεσία υπάρχει χρέωση, η οποία όμως επιστρέφεται εφόσον αγοράσετε ηλεκτρικό όχημα μέσω της TryEV.\nΟργανώνουμε επίσης ποικίλες εκδηλώσεις με δοκιμές, όπου παρουσιάζουμε τα σημαντικότερα Ηλεκτρικά Οχήματα της αγοράς. Σε αυτές τις εκδηλώσεις οι Πελάτες μας έχουν την ευκαιρία να απολαύσουν τα αγαπημένα τους Ηλεκτρικά Οχήματα τόσο ζωντανά όσο και μέσω εικονικής πραγματικότητας.\nΒήμα 3: Ξεκάθαρη τιμολογιακή πολιτική\nΦροντίζουμε με να σας βρούμε τα καλύτερα δυνατά πακέτα σε Ηλεκτρικά Οχήματα.\nΌταν σας φέρουμε σε επαφή με έναν από τους συνεργάτες μας, θα σας βοηθήσουμε να διασφαλίσετε ότι θα έχετε την καλύτερη δυνατή προσφορά.\nΠριν οριστικοποιήσετε την αγορά σας, θα φροντίσουμε για σαφήνεια σε κάθε λεπτομέρεια, συμπεριλαμβανομένης τυχόν χρηματοδότησης, ανταλλαγής και προγραμμάτων χρηματοδοτικής μίσθωσης. Και αν αγοράζετε ένα μεταχειρισμένο ηλεκτρικό όχημα, μπορούμε επίσης να σας παρέχουμε ένα βίντεο του αυτοκινήτου, ώστε να μπορείτε να το δείτε από κάθε γωνία.\nΒήμα 4: Ανταλλαγές – αποσύρσεις\nΕάν σκέφτεστε να αγοράσετε το νέο σας Ηλεκτρικό Όχημα με ανταλλαγή ή απόσυρση του παλιού σας αυτοκινήτου, μπορούμε να σας βοηθήσουμε να λάβετε μια καλή προσφορά ανταλλαγής ή στη διαδικασία απόσυρσης. Μόλις ολοκληρωθεί αυτή η διαδικασία, θα λάβετε ένα πιστωτικό που θα αξιοποιηθεί στην αγορά του νέου σας οχήματος.\nΒήμα 5: Παράδοση ή παραλαβή\nΕάν το νέο σας Ηλεκτρικό Όχημα έχει εξοφληθεί, μπορούμε να σας το παραδώσουμε στο χώρο σας. Εάν η αγορά σας γίνει μέσω κάποιου προγράμματος χρηματοδότησης, θα πρέπει να παραλάβετε το νέο σας Ηλεκτρικό Όχημα από μια έκθεση προσωπικά, ώστε να συμπληρώσετε ταυτόχρονα τα απαιτούμενα δικαιολογητικά.


μηχανή συρταριών αποθήκευσης\nΣπίτι > Προϊόντα > μηχανή συρταριών αποθήκευσης\n(Σύνολο 24 Προϊόντα για μηχανή συρταριών αποθήκευσης)\nHebei Feixiang Roll Forming Machinery Co,.Ltd is one of the μηχανή συρταριών αποθήκευσης leading brands in China. It is the factory & supplier specializing in manufacturing μηχανή συρταριών αποθήκευσης. Offer high quality μηχανή συρταριών αποθήκευσης at a cheap wholesale price.\nΧονδρικό μηχανή συρταριών αποθήκευσης από την Κίνα, πρέπει να βρείτε φτηνές μηχανή συρταριών αποθήκευσης ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην μηχανή συρταριών αποθήκευσης παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας μηχανή συρταριών αποθήκευσης, Είμαστε 'll να σας απαντήσει ταχύτερα.


THE 2NIGHT SHOW: Με Φωτιάδη, Ζαννίνου και Μάλαμα – PRIMETIME.GR\nANTENNA – Την Τρίτη 25 Μαΐου, ο Γρηγόρης Αρναούτογλου υποδέχεται στο «The 2Night Show» τον Σταύρο Φωτιάδη, τον Θεσσαλονικιό «τραγουδιστή της καψούρας», όπως τον αποκαλούν, ο οποίος μιλάει για την πολυετή πορεία του στη μουσική. Μεταξύ άλλων, αναφέρεται στις μεγάλες συνεργασίες του με τον Πασχάλη Τερζή και τον Βασίλη Καρρά, στις επιτυχίες του, αλλά και στο «Κάστρο», όπου ξεκίνησαν την καριέρα τους καταξιωμένοι καλλιτέχνες, ενώ εξηγεί τους λόγους που δεν κατάφερε ποτέ να πάρει μεγάλα μεροκάματα. Επίσης, αποκαλύπτει πως ήταν ο καλλιτεχνικός νονός του Αντώνη Ρέμου, αφού του άλλαξε το επίθετο στην ηλικία των 17 ετών. Τέλος, ερμηνεύει ζωντανά στο στούντιο της εκπομπής μεγάλες επιτυχίες.\nΗ Σόφη Ζαννίνου έρχεται στο «The 2Night Show» για πρώτη φορά και μιλάει για τη ζωή της στα μπουλούκια, καθώς οι γονείς της ήταν ηθοποιοί, για την κόρη της Φιόνα Τζαβάρα, αλλά και για τα τρία πράγματα που πόθησε πολύ στη ζωή της και κατάφερε να αποκτήσει. Μεταξύ άλλων, αναφέρεται στον πατέρα της, τον Ζαννίνο, στον Θανάση Βέγγο, στις μεγάλες συνεργασίες με τα ιερά τέρατα του παλιού ελληνικού κινηματογράφου και μοιράζεται με τον Γρηγόρη άγνωστες πτυχές και ιστορίες από τα παρασκήνια. Τέλος, μιλά για τη συμμετοχή της στο «YFSF – All Star» και αποκαλύπτει γιατί της δίνει μεγάλη χαρά στη ζωή της.\nOPEN: Στην υβριδική τηλεόραση το στρογγυλό τραπέζι για τον νέο εργασιακό νόμο


Προσοχή στα κιλά των εορτών - ThessaliaEconomy\nΠροσοχή στα κιλά των εορτών\n11 Δεκ 2017, 17:37\nΈχει παρατηρηθεί πως όλοι όσοι παίρνουν με ευκολία κιλά στις διάφορες εορταστικές περιόδους, δεν μπορούν να τα χάσουν εύκολα και συνήθως χρειάζεται πολύ μεγάλη προσπάθεια και πολλές αλλαγές στη διατροφή τους για να πετύχουν το αναγκαίο αδυνάτισμα, με τα αδυνατιστικά προϊόντα που θα βρεις εδώ.\nΜπορεί οι διαιτολόγοι να μην είναι αυστηροί όσον αφορά τις απολαύσεις κατά τη διάρκεια των διακοπών και των εορτών, έχουν όμως πάντοτε ως συμβουλή την ιδιαίτερη προσοχή στις ποσότητες των τροφίμων που καταναλώνονται. Έτσι, δε θα πάρει κάποιος παραπανίσια κιλά επειδή έφαγε μερικά γλυκά ή ήπιε λίγα ποτά παραπάνω, αλλά επειδή έφαγε και ήπιε χωρίς μέτρο.\nΗ επαναφορά στην πραγματικότητα είναι ιδιαίτερα σκληρή και η ανάγκη για γρήγορο αδυνάτισμα περισσότερο επιτακτική. Πολλές φορές ακόμη και διάφορες στερητικές δίαιτες δεν έχουν άμεσα αποτελέσματα. Το μυστικό βρίσκεται στη διαδικασία της αποτοξίνωσης, την οποία έχει άμεση ανάγκη ο οργανισμός.\nΑποτοξίνωση σημαίνει κατανάλωση φρούτων και λαχανικών σε συνδυασμό με πρωινά πλούσια σε δημητριακά και αρτοπαρασκευάσματα ολικής άλεσης. Αυτό όμως που χρειάζεται και εδώ μεγάλη προσοχή, είναι η ποσότητα των τροφών. Δε σημαίνει πως αν φάμε περισσότερα αποτοξινωτικά φαγητά θα αδυνατίσουμε και πιο γρήγορα. Μάλλον το αντίθετο θα συμβεί. Μια καλή λύση ως επιπλέον βοήθεια, είναι και η κατανάλωση αποτοξινωτικών αφεψημάτων που μπορούν να προστεθούν στο διαιτολόγιό μας ή να αντικαταστήσουν τον καφέ.\nΠάντως, για όσους επιλέγουν να ακολουθήσουν κάτι πρωτότυπο, θα χρειαστεί η επίβλεψη ή οι συμβουλές ενός ειδικού, μιας και ο οργανισμός δεν λειτουργεί με διακόπτη για να αλλάζουμε συνήθειες από τη μία μέρα στην άλλη.


Στον αγιασμό του Σχολείου Κωφών και Βαρήκοων η Λυκόβρυση Πεύκη 2020 - Ενυπόγραφα\nΕΝΥΠΟΓΡΑΦΑ, Παρασκευή 21 Σεπτεμβρίου 2018 - 10:14 0 2 min read\nΣτην τελετή αγιασμού στο Σχολείο Κωφών και Βαρήκοων Λυκόβρυσης – Πεύκης παρέστη αντιπροσωπεί της δημοτικής παράταξης Λυκόβρυση Πεύκη 2020.\nΗ παράταξη χαρακτηρίζει την εμπειρία αυτή ως «συγκλονιστική», όπως σημειώνει στην ακόλουθη ανακοίνωσή της:\nΑγιασμός στο σχολείο κωφών παιδιών: Μια συγκλονιστική εμπειρία!!!\nΗ σχολική μας κοινότητα έχει σχολεία όλων των βαθμίδων από την πρωτοβάθμια και τη δευτεροβάθμια εκπαίδευση στα οποία φοιτούν οι εκκολαπτόμενοί συμπολίτες μας. Όλα τα σχολεία, Δημοτικά και Γυμνάσια της πόλης μας, φιλοξενούν μαθητές και μαθήτριες οι οποίοι καταβάλλουν καθημερινά φιλότιμες προσπάθειες για να κερδίσουν τη μάχη της γνώσης και της αρετής. Ένα σχολείο όμως που λειτουργεί στην πόλη μας έχει κερδίσει τις καρδιές όλων μας, γιατί προσφέρει σπάνιες γνώσεις και εμπειρίες σε ομάδα μαθητών που οι προσπάθειες τους συγκινούν ακόμα και τον πλέον αδιάφορο περί τα εκπαιδευτικά θέματα. Κι αυτό είναι το Ειδικό Σχολείο Κωφών που είναι εξαιρετική τιμή για όλους μας η λειτουργία του. Έτσι τουλάχιστον το αισθανόμαστε εμείς.\nΣ΄ αυτό ακριβώς το Σχολείο παρακολουθήσαμε με ιδιαίτερη συγκίνηση τον αγιασμό για τη νέα σχολική χρονιά 2018-19 ο οποίος μας συγκλόνισε πραγματικά! Μικροί μαθητές παρακολουθούσαν με θρησκευτική ευλάβεια την τελετή του αγιασμού μαζί με τους καταπληκτικούς δασκάλους τους οι οποίοι με τη γλώσσα της νοηματικής μετέφεραν τα νοήματα της τελετής στους μαθητές που παρακολουθούσαν με σπάνια προσήλωση και προσοχή. Δεν ήταν τυχαίο αυτό. Είναι έργο των εκπαιδευτικών του Σχολείου οι οποίοι, έχοντας τις απαιτούμενες ειδικές γνώσεις, προσφέρουν ολόπλευρα και πηγαία την ψυχή τους και την ασυνθηκολόγητη εκπαιδευτική τους συνείδηση!\nΜας έκανε ιδιαίτερη εντύπωση η πολύ ζεστή ατμόσφαιρα που δημιουργήθηκε από την πρώτη στιγμή μεταξύ όλων μας. Οι γονείς, οι φιλοξενούμενοι, οι εκπαιδευτικοί, οι μικροί μαθητές, χαιρόντουσαν πραγματικά την κάθε στιγμή του αγιασμού. Η διευθύντρια του Σχολείου, με τα ζεστά και πολύ ανθρώπινα λόγια της, ευχαρίστησε όλους όσοι συμπαρίστανται στο έργο του πολύ σημαντικού αυτού Σχολείου που αναμφισβήτητα είναι κόσμημα και καύχημα για την πόλη μας. Μα περισσότερο παράδειγμα προς μίμηση για όλους μας!\nΗ δημοτική παράταξη Λυκόβρυση – Πεύκη 2020 εύχεται στους μικρούς μαθητές και στους δασκάλους τους καλή και ευλογημένη σχολική χρονιά!!!\nTags #Ειδικό Σχολείο Κωφών και Βαρηκόων Λυκόβρυσης - Πεύκης #Λυκόβρυση Πεύκη 2020\nΜε 6,1 μονάδες προηγείται η Ν.Δ. σε νέα δημοσκόπηση


Εν αρχή ην η υγιεινή διατροφή: τι είναι και πως εδραιώνεται | Dietetics - Καραγιάννης Νικόλαος BSc, MPhil Διαιτολόγος Βόλος\nΠολλοί συγχέουν την λέξη ‘δίαιτα’ με την απώλεια βάρους, αλλά στην πραγματικότητα η συγκεκριμένη λέξη περιγράφει τα διαφορετικά τρόφιμα και τις ποσότητες αυτών που καταναλώνονται στην καθημερινότητα ενός ατόμου. Μια ισορροπημένη διατροφή απαιτείται να περιλαμβάνει τρόφιμα από όλες τις ομάδες τροφίμων, καθώς καμία από τις ομάδες τροφίμων, από μόνη της, δεν μπορεί να παρέχει όλα τα απαραίτητα διατροφικά στοιχεία για την ομαλή λειτουργία του ανθρωπίνου σώματος. Υπάρχει ένας τεράστιος όγκος επιστημονικών ερευνών τις τελευταίες δεκαετίες, που αποδεικνύει ξεκάθαρα, ότι μια μη ισορροπημένη διατροφή αυξάνει κατακόρυφα τις πιθανότητες εκδήλωσης χρόνιων παθήσεων, όπως είναι τα καρδιοαγγειακά νοσήματα, ο διαβήτης και η καρκινογένεση. Οι πληροφορίες που κάποιος μπορεί να βρει σε ότι αφορά την ισορροπημένη διατροφή είναι πάρα πολλές και είναι λογικό να δημιουργείται σύγχυση, αλλά μικρές και απλές αλλαγές μπορούν να βελτιώσουν αισθητά την ποιότητα της διατροφής και να μειώσουν στο ελάχιστο τις πιθανότητες νοσηρότητας των πιο κοινών και θανατηφόρων ασθενειών.\nΗ διατροφική ομάδα των σιτηρών ολικής αλέσεως αποτελεί μια από τις βασικότερες ομάδες, που πρέπει να περιλαμβάνει η διατροφή μας. Σχετίζεται με τρόφιμα τα οποία παράγονται από ολόκληρο τον καρπό των σιτηρών, δηλαδή το φύτρο και το πίτουρο του καρπού, σε αντίθεση με τα τρόφιμα που προκύπτουν από τα επεξεργασμένα σιτηρά και περιλαμβάνουν μόνο κομμάτι του καρπού. Η κατανάλωση σιτηρών ολικής αλέσεως έχει μια πληθώρα θετικών επιδράσεων στον ανθρώπινο οργανισμό. Συγκεντρωτική μελέτη 45 διαφορετικών ερευνών το 2016 έδειξε ότι η καθημερινή κατανάλωση σιτηρών ολικής αλέσεως μειώνει αισθητά τις πιθανότητες εκδήλωσης καρδιοαγγειακών παθήσεων, καρκινογένεσης και γενικότερης θνησιμότητας. Τα σιτηρά ολικής αλέσεως είναι πλούσιες πηγές φυτικών ινών, βιταμινών Β και ιχνοστοιχείων όπως είναι ο σίδηρος, ο ψευδάργυρος και το μαγνήσιο. Η αυξημένη επεξεργασία των σιτηρών ολικής αλέσεως προκαλεί σημαντική μείωση στις ποσότητες αυτών των απαραίτητων διατροφικών στοιχείων. Τρόφιμα όπως το ψωμί ολικής αλέσεως, τα ζυμαρικά ολικής αλέσεως, τα δημητριακά ολικής αλέσεως, όπως η βρώμη, η σίκαλη, το κριθάρι, το ζέας, το φαγόπυρο, το καστανό ρύζι, η κινόα και το καλαμπόκι πρέπει να συμπεριλαμβάνονται στην καθημερινή κατανάλωση. Λέξεις όπως ‘ολικής’ ή ‘ολικής αλέσεως’ πρέπει να αναγράφονται στις πρώτες σειρές της λίστας των συστατικών, που φέρουν οι συσκευασίες των τροφίμων που αγοράζουμε.\nΤα φρούτα και τα λαχανικά είναι πλούσιες πηγές βιταμινών, μετάλλων και φυτικών ινών. Επιλέγοντας μια ποικιλία πολύχρωμων φρούτων και λαχανικών, είναι η καλύτερη μέθοδος πρόσληψης όλων των απαραίτητων βιταμινών και μετάλλων. Σε γενικές γραμμές μισό πιάτο φρούτων ή λαχανικών πρέπει να συνοδεύει το κάθε μας γεύμα και η συγκεντρωτική κατανάλωση πρέπει να φτάνει τα τεσσερισήμισι φλιτζάνια ή 5 μερίδες ή 400 γραμμάρια φρούτων και λαχανικών ημερησίως. Μπορούμε να συμπεριλάβουμε φρέσκα, κονσερβοποιημένα και κατεψυγμένα φρούτα και λαχανικά, αλλά καλό είναι να ελέγχουμε τις συσκευασίες, έτσι ώστε να μην εμπεριέχουν υψηλές ποσότητες αλατιού και επιπρόσθετα σάκχαρα. Οι ‘100 %’ φυσικοί χυμοί συμπεριλαμβάνονται στην συγκεντρωτική κατανάλωση φρούτων και λαχανικών, αλλά δεν παρέχουν τις φυτικές ίνες αυτών των τροφίμων και σε υψηλή κατανάλωση προκαλούν καρκινογένεση. Η υψηλή κατανάλωση φρούτων και λαχανικών ενισχύει την συντήρηση χαμηλής σωματικής μάζας και μειώνει αισθητά τις πιθανότητες εκδήλωσης καρδιοαγγειακών παθήσεων, εγκεφαλικών επεισοδίων, υπέρτασης, διαβήτη και καρκίνου.\nΗ πρωτεΐνη αποτελεί ένα σημαντικό διατροφικό στοιχείο, που κάθε κύτταρο του σώματος μας χρειάζεται. Πιο συγκεκριμένα η πρωτεΐνη απαιτείται για την δημιουργία και την επούλωση των κυττάρων και των ιστών του σώματος μας, συμπεριλαμβανομένης του δέρματος, των μαλλιών, των μυών και των οστών. Επίσης, έχει βασικό ρόλο στην πήξη του αίματος, στην δράση του ανοσοποιητικού μας συστήματος και στην παραγωγή ορμονών και ενζύμων. Πολλά από τα πρωτεϊνικά τρόφιμα είναι πλούσιες πηγές διατροφικών στοιχείων όπως ο σίδηρος, το μαγνήσιο και ο ψευδάργυρος. Πηγές πρωτεϊνών μπορεί να αποτελούν ζωικά τρόφιμα, όπως το κρέας το ψάρι και το αυγό, αλλά και φυτικά τρόφιμα, όπως τα όσπρια και οι ξηροί καρποί, για αυτούς που ακολουθούν χορτοφαγική ή vegan διατροφή. Σε γενικές γραμμές το ανθρώπινο σώμα δεν χρειάζεται μεγάλες ποσότητες πρωτεϊνών μέσα από την διατροφή και μια συγκεντρωτική κατανάλωση 50 γραμμαρίων πρωτεΐνης την ημέρα σε μια διατροφή 2000 θερμίδων είναι επαρκής. Οι ανάγκες της συγκεντρωτικής ημερήσιας κατανάλωσης πρωτεϊνών επηρεάζονται από τα επίπεδα δραστηριότητας και το βάρος. Είναι σημαντικό να υπάρχει ποικιλία στην κατανάλωση πρωτεϊνικών τροφίμων.\nΤα γαλακτοκομικά προϊόντα αποτελούν την κυριότερη πηγή ασβεστίου για υγιή οστά και δόντια. Η ομάδα των γαλακτοκομικών περιλαμβάνει όλα τα τρόφιμα που περιλαμβάνουν γάλα στην υγρή μορφή, τρόφιμα που φτιάχνονται από γάλα και περιλαμβάνουν την συγκεντρωτική ποσότητα ασβεστίου, όπως το γιαούρτι και το τυρί, και ροφήματα εμπλουτισμένα με ασβέστιο, όπως το ‘γάλα’ σόγιας ή αμυγδάλου ή φουντουκιού ή καρύδας ή βρώμης ή ρυζιού κ.α. Τρόφιμα που παράγονται από το γάλα, όπως το βούτυρο, και δεν εμπεριέχουν ασβέστιο, δεν ανήκουν στην ομάδα των γαλακτοκομικών προϊόντων. Σε γενικές γραμμές δυο με τρεις μερίδες γαλακτοκομικών προϊόντων χαμηλά σε λιπαρά επαρκούν για την απαραίτητη πρόσληψη ασβεστίου. Υπάρχει εντονότατη διαμάχη σε ότι αφορά την αναγκαιότητα κατανάλωσης γαλακτοκομικών προϊόντων. Εφόσον η κατανάλωση ασβεστίου εξασφαλίζεται στο 100 % μέσα από εναλλακτικές πηγές ασβεστίου, η κατανάλωση γαλακτοκομικών προϊόντων δεν είναι απαραίτητη. Φυτικές πηγές ασβεστίου περιλαμβάνουν τους σπόρους τσία, την σόγια, τα αμύγδαλα, το μπρόκολο και τη λαχανίδα.\nΗ κατανάλωση λίπους είναι αναπόσπαστο κομμάτι της υγιεινής διατροφής και είναι απαραίτητα για την λειτουργία του νευρικού μας συστήματος, για την απορρόφηση των λιποδιαλυτών βιταμινών (A, D, E, K), για υγιή αρθρώσεις, μαλλιά και δέρμα, καθώς αποτελεί και πηγή ενέργειας. Τα λίπη στην διατροφή μας χωρίζονται σε μονοακόρεστα, πολυακόρεστα και κορεσμένα. Τα μονοακόρεστα και τα πολυακόρεστα έχουν θετικές επιδράσεις στην καρδιακή λειτουργία και οι κύριες πηγές τους είναι το ελαιόλαδο, το αβοκάντο, τα ψάρια, οι ξηροί καρποί και οι σπόροι. Τα κορεσμένα λιπαρά βρίσκονται κυρίως στις ζωικές τροφές και η αυξημένη κατανάλωση αυτών οδηγεί σε αύξηση της ολικής χοληστερίνης και της ‘κακής’ χοληστερίνης (LDL) στο αίμα.\nΠέρα όμως από τα τρόφιμα τα οποία επιλέγουμε από τις διαφορετικές ομάδες για την ισορροπημένη υγιεινή διατροφή, υπάρχουν και κάποιοι άλλοι παράγοντες που πρέπει να λάβουμε σοβαρά υπόψη. Αρχικά, οι ποσότητες φαγητού που καταναλώνουμε θα πρέπει να είναι ελεγχόμενες και δυστυχώς πολλοί καταναλώνουν μεγαλύτερες ποσότητες από αυτές που χρειάζονται. Παρατηρείται με την πάροδο των ετών ότι και τα εστιατόρια αυξάνουν τις ποσότητες φαγητού που σερβίρουν. Ο έλεγχος της ποσότητας και η γνώση της θερμιδικής αξίας αυτού που καταναλώνουμε μπορεί να κάνει την διαφορά μεταξύ παχυσαρκίας και υγιούς βάρους.\nΕπίσης, είναι αδήριτη ανάγκη να αποφύγουμε την αυξημένη κατανάλωση βιομηχανοποιημένων και επεξεργασμένων τροφίμων, τα οποία στην εποχή μας συμβάλουν στο 60 % της συγκεντρωτικής ημερησίας κατανάλωσης θερμίδων του μέσου ανθρώπου στις αναπτυγμένες χώρες. Τα βιομηχανοποιημένα τρόφιμα φέρουν υψηλή θερμιδική αξία, λόγω των επιπρόσθετων σακχάρων και λίπους, ενώ πρόσθετα όπως χρωστικές και συντηρητικά, μειώνουν ακόμα περισσότερο την διατροφική τους αξία. Αυξημένη κατανάλωση βιομηχανοποιημένων τροφίμων οδηγεί σε καρδιοαγγειακά προβλήματα και καρκινογένεση.\nΗ αυξημένη κατανάλωση επιπρόσθετων σακχάρων στην διατροφή δεν ενδείκνυται. Η χρήση ζάχαρης στα τρόφιμα μπορεί να ενισχύει τις γευστικές τους ιδιότητες, αλλά δεν έχει καμία διατροφική αξία και η υπερκατανάλωση συνδέεται με καρδιοαγγειακά νοσήματα, παχυσαρκία, διαβήτη και καρκινογένεση. Φυσικά σάκχαρα, όπως η φρουκτόζη στα φρούτα και η λακτόζη στα γαλακτοκομικά μπορεί να συμβάλουν θετικά στην λειτουργία του οργανισμού μας. 25 γραμμάρια επιπρόσθετων σακχάρων για τις γυναίκες και 36 γραμμάρια για τους άνδρες, ημερησίως, θεωρείται μια φυσιολογική και ασφαλής κατανάλωση. Η αντικατάσταση γλυκών από φρούτα στην καθημερινή μας κατανάλωση, η μείωση της ζάχαρης στον καφέ, η αντικατάσταση αναψυκτικών από ανθρακούχο νερό, μπορεί να συμβάλουν ενεργά στην μειωμένη πρόσληψη ζάχαρης.\nΕπίσης, η μειωμένη πρόσληψη κορεσμένου λίπους και η αντικατάσταση αυτού από μονοακόρεστα και πολυακόρεστα συμβάλει ενεργά στην διασφάλιση της καρδιακής μας λειτουργίας. Επιλέγοντας να καταναλώσουμε χαμηλά σε λίπος κρέατα, όπως τα πουλερικά, μειώνοντας στην κατανάλωση του κόκκινου κρέατος, επιλέγοντας χαμηλά σε λίπος γαλακτοκομικά προϊόντα, μαγειρεύοντας το κρέας και τα πουλερικά χωρίς την πέτσα, επιλέγοντας να βράσουμε ή να ψήσουμε το κρέας, αντί να το τηγανίσουμε, επιλέγοντας φυτικά έλαια, όπως το ελαιόλαδο, αντί του βουτύρου και αντικαθιστώντας την κατανάλωση κρέατος από ψάρια, ξηρούς καρπούς και όσπρια, συμβάλουμε ενεργά στην μειωμένη πρόσληψη κορεσμένου λίπους.\nΗ αυξημένη πρόσληψη αλατιού και πιο συγκεκριμένα νατρίου συμβάλει στην κατακράτηση υγρών και έχει δυσμενείς επιπτώσεις στην καρδιακή υγεία, λόγω της υπέρτασης που προκαλεί. Τα βιομηχανοποιημένα τρόφιμα, φέρουν συνήθως αυξημένες ποσότητες αλατιού, που λειτουργεί ως συντηρητικό, καθώς και το φαγητό από έξω. Το κάλιο στην διατροφή φαίνεται να αντιτίθεται στις αρνητικές επιπτώσεις του νατρίου, αλλά η υπερβολική κατανάλωση μπορεί να προκαλέσει καρδιακά προβλήματα. Μειώνοντας την χρήση αλατιού και αυξάνοντας την χρήση μυρωδικών και μπαχαρικών στην μαγειρική μας, συμβάλουμε στην διασφάλιση της υγείας μας.\nΗ υγιεινή διατροφή δεν εξασφαλίζει μόνο χαμηλή σωματική μάζα, αλλά πρωτίστως θωρακίζει τον οργανισμό μας από τις κύριες αιτίες νοσηρότητας και θνησιμότητας, που είναι τα καρδιοαγγειακά νοσήματα και η καρκινογένεση. Σε συνδυασμό πάντα με ένα ενεργό τρόπο ζωής, η υγιεινή διατροφή αποτελεί αδήριτη ανάγκη για την μακροζωία.


Bateau lavoir: από τη μονμάρτρη στην κηφισιά και από εκεί σε ολόκληρο το σύμπαν | Jenny.gr\nBateau Lavoir: Από τη Μονμάρτρη στην Κηφισιά και από εκεί σε ολόκληρο το σύμπαν\nΤο μυαλό δεν είναι ένα δοχείο που πρέπει να γεμίσει, αλλά μια φωτιά που πρέπει ν’ ανάψει. Νιώθετε και εσείς μία σπίθα μέσα στο νου σας να πυροδοτείται κάθε φορά που ανοίγετε ένα βιβλίο και κάνετε βουτιά μέσα στις λέξεις τους; Κάθε φορά που βλέπετε μία θεατρική παράσταση; Κάθε φορά που συμμετέχετε σε μία συζήτηση με θέμα που ξεφεύγει από τη νόρμα; Η καθημερινότητα βρίσκεται εδώ, με τις υποχρεώσεις και τις εκκρεμότητες, που δεν τελειώνουν ποτέ - εκτός και αν εσείς η ίδια πατήσετε την παύση και αποφασίσετε να κάνετε ένα βήμα μακριά από τη ρουτίνα.\nΤι θα λέγατε για μία βόλτα στην Κηφισιά, που θα σας μεταφέρει στην Μονμάρτρη. Τι θα λέγατε αυτό το πρώτο βήμα προς μία νέα περισσότερο δημιουργική ζωή να το κάνετε διαβαίνοντας το Bateau Lavoir, στην Ιλισίων 4 κοντά στην πλατεία Ελαιών; Με έμπνευση την χαϊδευτική ονομασία της κατοικίας πολλών καλλιτεχνών της «πρωτοπορίας» των αρχών του 20ου αιώνα στη μαγευτική Μονμάρτρη του Παρισιού, όπου έζησαν εκεί και άφησαν τα ανεξίτηλα πολιτιστικά τους ίχνη. Ο Μαξ Ζακόμπ βάφτισε αυτό το παμπάλαιο ξύλινο κτίριο, που βρισκόταν στην οδό Ραβινιάν 13, με το παράξενο σχήμα εξαιτίας της ομοιότητας του με τα σκάφη αυτού του τύπου που βρίσκονταν στις ακτές του Σηκουάνα.\nΑυτή η αστική μη κερδοσκοπική εταιρία κοινωφελούς χαρακτήρα είναι στην ουσία ένας φρέσκος χώρος σεμιναρίων και πολιτιστικών δράσεων, ο οποίος έρχεται να καλύψει ένα μεγάλο κενό. Εκεί έχουμε την ευκαιρία να γνωρίσουμε καταξιωμένους καλλιτέχνες από το χώρο της μουσικής, του θεάτρου, του χορού, των εικαστικών, λογοτέχνες και ποιητές, καθηγητές και ακαδημαϊκούς, από την Ελλάδα και το εξωτερικό.\nΟ Νέλσον Μαντέλα έλεγε πως "η εκπαίδευση και η μόρφωση είναι το πιο ισχυρό όπλο, που μπορούμε να χρησιμοποιήσουμε για να αλλάξουμε τον κόσμο". Ας τον αλλάξουμε ξεκινώντας από εμάς.\nΕπιλέξτε όσα σας ενδιαφέρουν από αυτά που οργάνωσε το Bateau Lavoir\nΘέατρο (Μ. Κεχαγιόγλου, Μ. Πάσσαρη, κ.α.)\nΜουσική (Δ. Κίκλης),\nMusical για παιδιά ( 7-12 ετών)


EL - Τεράστια «αντίσταση»! Προπονητής δεν δέχεται το προεδρικό μετάλλιο ελευθερίας λόγω όσων έγιναν στο Καπιτώλιο\nΤεράστια «αντίσταση»! Προπονητής δεν δέχεται το προεδρικό μετάλλιο ελευθερίας λόγω όσων έγιναν στο Καπιτώλιο\nΗ αριστερή θολοκουλτούρα «χτυπά» και τον αθλητισμό.\nΟ Μπέλιχικ, θεωρείται ευρέως ο μεγαλύτερος προπονητής στην ιστορία του NFL και δήλωσε ότι είχε λάβει την απόφαση να μην παραλάβει το μετάλλιο μετά από την εισβολή στο Καπιτώλιο την περασμένη εβδομάδα.\nΟ Τραμπ ήταν έτοιμος να ανακοινώσει το βραβείο του Μπέλιχικ αργότερα αυτήν την εβδομάδα. Ο λόγος που αρνήθηκε ο Μπέλιχικ το μετάλλιο, ήταν η στάση του Ντόναλντ Τραμπ στην αιματηρή διαδήλωση στο Καπιτώλιο\n«Πρόσφατα μου δόθηκε η ευκαιρία να λάβω το προεδρικό μετάλλιο ελευθερίας. Στη συνέχεια, σημειώθηκαν τα τραγικά γεγονότα της περασμένης εβδομάδας και ελήφθη η απόφαση να μην προχωρήσουμε με το βραβείο. Πάνω απ ‘όλα, είμαι Αμερικανός πολίτης με μεγάλο σεβασμό στις αξίες, την ελευθερία και τη δημοκρατία του έθνους μας. Ξέρω ότι εκπροσωπώ επίσης την οικογένειά μου και την ομάδα των New England Patriots.\nΈνα από τα πιο σημαντικά πράγματα στην επαγγελματική μου καριέρα έλαβε χώρα το 2020 όταν, μέσω της μεγάλης ηγεσίας της ομάδας μας, έγιναν συνομιλίες για την κοινωνική δικαιοσύνη, την ισότητα και τα ανθρώπινα δικαιώματα», δήλωσε ο Αμερικανός κόουτς.\nPrevΠροηγούμενο ΆρθροΑίτηση στην ΕΜΑ από την AstraZeneca\nΕπόμενο ΆρθροΑνοίγει η αγορά στις 18 Ιανουαρίου – Click inside: Πώς θα λειτουργήσει (Vid)Next


O πρώτος αποχωρισμός του νεογέννητου από την μητέρα του! | GoneisOnline|Eγκυρη ενημέρωση για το παιδί,την οικογένεια\nΠως επιδρά στη ψυχοσύνθεση του μωρού & στη ζωή του;\nΕπί εννέα μήνες μητέρα και μωρό ζουν μαζί, μέσα σε ένα σώμα, μοιράζονται και «δένονται» όλο και πιο πολύ, καθημερινά.\nΑρκετές λοιπόν μητέρες, ανησυχούν για την επίδραση που μπορεί να έχει στο μωρό τους, ο αποχωρισμός του από τις ίδιες, αμέσως μετά την γέννησή του. Κάθε μέλλουσα μητέρα, καλύπτει απόλυτα τις ανάγκες του εμβρύου που κυοφορεί και μαζί με την καθοδήγηση που λαμβάνει από το γιατρό και τη μαία της, περιμένει με ανάμεικτα συναισθήματα τον τοκετό και τη γέννηση του μικρού της.\nΗ σχέση αυτή μεταξύ της μητέρας και του μωρού, αρχίζει ακόμα και πριν από τη σύλληψη, αναπτύσσεται κατά την διάρκεια της εγκυμοσύνης της και εδραιώνεται κατά τη διάρκεια του τοκετού και στη συνέχεια της λοχείας. Η αρχική αντίδραση της μητέρας στη θέα του νεογέννητου εξαρτάται κυρίως από τη συναισθηματική της κατάσταση εκείνη τη στιγμή. Σήμερα συνηθίζεται το νεογνό αμέσως μετά τη γέννησή του να τοποθετείται από τη μαία στην αγκαλιά της μητέρας του, οπότε η διαδικασία αυτή δρα ευεργετικά στο να χαλαρώνει και εκείνη και το νεογνό.\nΕάν μετά την γέννησή του, αφήσουμε το νεογνό μπρούμυτα πάνω στην κοιλιά της μητέρας του, θα παρατηρήσουμε ότι μετά από 1- 2 λεπτά θα αρχίσει να αναζητεί τους μαστούς της και χρειάζεται περίπου 10 – 12 λεπτά ώσπου να φτάσει τους μαστούς και να πιάσει τη θηλή. Το νεογνό οδηγείται από το φυσικό ένστικτο πού λειτουργεί προς όφελος όχι μόνο του ιδίου αλλά και της μητέρας του, η οποία, εκτός από τη χαρά, τον ενθουσιασμό και την ευχαρίστηση που αισθάνεται με τον θηλασμό ταυτόχρονα θηλάζοντας, παράγει περισσότερη ποσότητα οξυτοκίνης, η οποία είναι η ορμόνη που βοηθά τη μήτρα να επανέλθει στην αρχική της κατάσταση. Εκτός από την οξυτοκίνη, με τον θηλασμό εκκρίνονται και ενδορφίνες, ορμόνες οι οποίες συντελούν στην ηρεμία μητέρας και νεογνού και στην ομαλή διεξαγωγή της διαδικασίας του θηλασμού.\nΕπίσης εάν το νεογνό τοποθετηθεί σύντομα στην αγκαλιά της μητέρας του, αμέσως μετά τη γέννησή του, αυτό θα βοηθήσει να σταθεροποιηθεί γρηγορότερα η ανάπτυξη και η θερμοκρασία του. Όταν η μητέρα κρατήσει το νεογέννητο μωρό της στην αγκαλιά της, το μωρό είναι αρκετά κοντά για να τη διακρίνει και να την κοιτάξει στα μάτια, διότι το νεογνό μπορεί να διακρίνει σε απόσταση 20 - 23 εκατοστών.\nΗ οπτική επαφή μητέρας - νεογνού - πατέρα, θεωρείται σήμερα από τους ισχυρότερους παράγοντες που μπορούν να ενισχύσουν τον δεσμό της οικογένειας.\nΗ όραση, η ακοή & η όσφρηση είναι τρείς από τις αισθήσεις που λειτουργούν σε ένα νεογνό, αμέσως μετά τη γέννησή του. Είναι τυχαίο ή όχι;\nΤί ακριβώς βλέπει το μωρό μου;\nΤα νεογέννητα δεν μπορούν να εστιάσουν πολύ καλά σε ένα πρόσωπο ή σε ένα αντικείμενο. Η οπτική τους ευαισθησία είναι 20 έως 30 φορές μικρότερη, από αυτή των ενηλίκων. Επίσης, τα νεογέννητα δεν μπορούν να διακρίνουν εύκολα τα χρώματα τις πρώτες μέρες της ζωής τους και δεν τους αρέσει το έντονο φως. Με τον καιρό, η όραση του μωρού βελτιώνεται, ενώ στον 4ο μήνα περίπου, τα μωρά είναι σε θέση να ξεχωρίσουν ένα θλιμμένο από ένα χαρούμενο πρόσωπο.\nΜετά τον τοκετό, το νεογέννητο αναγνωρίζει όλους τους ήχους που άκουγε μέσα στη μήτρα. Από τη μία δεν μπορεί να εντοπίσει την πηγή του ήχου, από την άλλη όμως αντιδρά στους διάφορους ήχους κινώντας τα άκρα του ή κλαίγοντας. Κατά βάση το ηρεμούν τα νανουρίσματα, η ήπια φωνή και η απαλή μουσική. Τα νεογέννητα μωράκια αναγνωρίζουν τη φωνή της μητέρας τους, γι αυτό είναι σημαντικό να τους μιλάτε ή να τους τραγουδάτε, για να καταλαβαίνουν ότι βρίσκεστε κοντά τους και να ηρεμούν.\nΤο μωρό μου μυρίζει γύρω του;\nΤο νεογέννητό σας, αναπτύσσει την όσφρησή του από την ενδομήτρια ακόμη ζωή του. Έχοντας λοιπόν «κρατήσει» όλες αυτές τις πληροφορίες, τις χρησιμοποιεί αμέσως μετά την γέννησή του και έτσι αναζητά την πρώτη μυρωδιά που γνωρίζει και που βρίσκει στο μητρικό γάλα.\nΜέσω της οσμής, το μωρό βρίσκει το στήθος και αυτό βοηθάει τους πρώτους θηλασμούς. Επίσης αναπτύσσει ταχύτατα το εύρος των οσμών του μυρίζοντας το δέρμα σας ή το άρωμά σας. Όλα αυτά έχουν πολύ σημαντικό ρόλο γιατί βοηθούν το μωρό να στραφεί σε εσάς όταν αισθάνεται μοναξιά. Το άρωμά σας δίπλα του το κάνει να χαλαρώνει αυτόματα. Τέλος, η μυρωδιά του σε ένα σεντόνι ή σε ένα πανάκι, μπορεί να το καθησυχάσει με επιτυχία.\nΑυτά είναι πράγματα που κάθε μητέρα σιγά σιγά ανακαλύπτει, καθώς γνωρίζεται κάθε μέρα και περισσότερο με το μωρό που έφερε στον κόσμο. Ο δεσμός μεταξύ τους μεγαλώνει και ισχυροποιείται, καθώς το μωράκι της αναπτύσσεται, μεγαλώνει και αρχίζει να επικοινωνεί μαζί της.Το ταξίδι του στον κόσμο μας...άρχισε!\nΚωνσταντίνος Καλμαντής M.D., Ph.D.,\nΜαιευτήρας – Χειρουργός Γυναικολόγος, Διδάκτωρ Πανεπιστημίου Αθηνών, www. drkalmantis.gr


INFOKEFALONIA: ΠΟΙΟΣ ΚΕΡΔΙΖΕΙ ΑΠΟ ΤΟ ΕΥΡΩ ΚΑΙ ΤΗΝ ΕΕ κ. ΤΣΙΠΡΑ;\nΠΟΙΟΣ ΚΕΡΔΙΖΕΙ ΑΠΟ ΤΟ ΕΥΡΩ ΚΑΙ ΤΗΝ ΕΕ κ. ΤΣΙΠΡΑ;\nΗ αστική τάξη, λόγο κυριαρχικής θέσης στον κοινωνικό σχηματισμό αλλά και ανάπτυξης ιδιαίτερων δυνατοτήτων εξ ανάγκης αλλά και ικανοτήτων που ανέπτυξε στην ιστορική διαδρομή της, μετατρέπει κάθε φορά τις επιδιώξεις της, τα συμφέροντα της, σε κοινωνική-εθνική ανάγκη ή επιδίωξη. Αμέσως σχεδόν μετά την ίδρυση της ΕΟΚ τότε τον Ιούνιο του 1959, κατατέθηκε αίτηση που οδήγησε στην υπογραφή της Συμφωνίας Σύνδεσης Ελλάδας – ΕΟΚ, τον Ιούνιο του 1961. Ήταν το πρώτο βήμα μιας πορείας για την ένταξη της χώρας που «πάγωσε» κατά τη διάρκεια της δικτατορίας 1967 – 1974 και...\nαναθερμάνθηκε μετέπειτα για να καταλήξει στην ένταξη της χώρας μόνο με απόφαση της βουλής στις 28 Ιουνίου του 1979 που επικύρωσε τη συμφωνία της προσχώρησης το Μάιο του ίδιου χρόνου. Το πλειοψηφικό ρεύμα της ελληνικής κοινωνίας που εκφραζόταν με το σύνθημα ΕΟΚ και ΝΑΤΟ το ίδιο συνδικάτο απαξιώθηκε και λοιδορήθηκε ως συντηρητικό και οπισθοδρομικό από τα δημοσιογραφικά και επιστημονικά τσιράκια της αστικής τάξης αλλά και από το πολιτικό υπηρετικό προσωπικό της που αρνήθηκε με σθεναρότητα να θέσει το ερώτημα της επιλογής στην κρίση του ελληνικού λαού.\nΠοιες ήταν οι στοχεύσεις, οι επιδιώξεις της; Τι γύρευε η αλεπού σε ένα παζάρι λύκων; Συνοπτικά: 1) Διαμόρφωση ισχυρής συμμαχίας, απαραίτητη ώστε να διαμορφωθεί ρεύμα συναίνεσης για τις επιλογές της και τη μακροημέρευση της κυριαρχίας της μπρος στο ριζοσπαστικό ρεύμα της μεταπολίτευσης που απειλούσε άμεσα τα συμφέροντα της. Ταυτόχρονα διαμόρφωνε μελλοντικούς συσχετισμούς δύναμης ώστε να τα βγάλει εύκολα πέρα με το εργατικό και λαϊκό κίνημα όταν θα απειλείται, όπως καλή ώρα κατά τη διάρκεια της τωρινής κρίσης. Ας φανταστούμε τη χώρα εκτός ΕΕ και θα δούμε ότι οι επιλογές τους θα είχαν πολύ μικρότερες πιθανότητες πραγματοποίησης και ιδιαίτερα επιτυχίας. 2) Πρόσφερε ως προίκα τη γεωπολιτική θέση της χώρας με την ελπίδα της «προσπόρισης μεσιτείας», για τη διαμεσολάβηση των συμφερόντων της ΕΟΚ, λόγο των ισχυρών πολιτικών και οικονομικών σχέσεων της χώρας μας με τον αραβικό αλλά και τον βαλκανικό χώρο, που αντιμετώπιζαν με εχθρότητα την πολιτική της ΕΟΚ. Είναι χαρακτηριστική η ακόλουθη αποστροφή από τον λόγο του Καραμανλή στην τελετή υπογραφής της συμφωνίας: Η Ελλάς πιστεύει ότι μπορεί να προσφέρει την δυνατότητα ενός ευρυτέρου καταμερισμού του έργου, με βάση τα συγκριτικά πλεονεκτήματα. Η γεωγραφική της θέση, το πολιτικό της παρελθόν και το πολιτιστικό της επίπεδο προσφέρουν τις προϋποθέσεις της αναπτύξεως ευρυτέρων οικονομικών και πολιτιστικών σχέσεων με τον βαλκανικό και τον μεσογειακό χώρο.» «Η Ελλάς είναι ο ακρίτας των ευρωπαϊκών συνόρων και ο μεσογειακός εξώστης της Κοινής Αγοράς. Με το εγκατεστημένο σε όλες τις Ηπείρους ανθρώπινο δυναμικό της και με την ναυτιλιακή της δύναμη, μπορεί να συμβάλει και στην προβολή της ευρωπαϊκής ιδέας.» 3) Η αστική τάξη πίστευε βάσιμα ότι μπορεί να εισχωρήσει στην εσωτερική αγορά της ΕΟΚ και να καταλάβει περισσότερες θέσεις χρησιμοποιώντας το ισχυρότερο όπλο της, εκτός των ειδικών προϊόντων της, που ήταν το κατά πολύ φθηνότερο εργατικό κόστος. Έτσι, μετά την είσοδο στην ΕΟΚ, βλέπουμε μια έντονη προσπάθεια των ελληνικών επιχειρήσεων να διεισδύσουν στην αγορά της, με αποτελέσματα θετικά και σαφώς καλύτερα των γενικών τάσεων του συνολικού εμπορικού ισοζυγίου. Όσο η ελληνική οικονομία προσαρμοζόταν στα εοκικά δεδομένα με τη στήριξη του κράτους, αντιστεκόταν στην ξένη διείσδυση και είχε ορισμένες επιτυχίες. Μόλις άρχισε να διαμορφώνεται η ενιαία κοινή αγορά της ΕΕ, άρχισε η διεύρυνση του ελλείμματος του εμπορικού ισοζυγίου και η απώλεια θέσεων. Ο ελληνικός καπιταλισμός υποκλινόταν στην ανωτερότητα άλλων. Διακεκριμένοι και λίγοι μόνο τομείς-επιχειρήσεις της οικονομίας προσαρμόζονταν και κέρδιζαν από τα νέα δεδομένα. Αυτό που εμποδίζει την αρχική πορεία, η οποία οσονούπω θα ανατραπεί και η χώρα θα οδηγηθεί σε χειρότερο εμπορικό ισοζύγιο, είναι ο πλήρης οικονομικός αφοπλισμός από κάθε μέσο προστασίας απέναντι στις εοκικές επιχειρήσεις, ο προσανατολισμός των δημοσίων επενδύσεων στην κάλυψη εοκικών και όχι εσωτερικών αναγκών. Έτσι ο μικρός καπιταλισμός υπέκυψε στον υπέρτερο, ο μικρομέτοχος στην κοινοπραξία άνισων μπήκε σε μια πορεία οικονομικής απαξίωσης και κατά συνέπεια και πολιτικής απαξίωσης.\nΘα αναφέρουμε μόνο δύο γεγονότα για να καταδείξουμε γιατί είναι οι μεγάλοι κερδισμένοι. Το ότι οι τράπεζες είναι χρεωκοπημένες ενώ οι μέτοχοι τους πάμπλουτοι (όπως και οι μεγαλύτεροι πελάτες τους) απλώς προβάλει με τον πιο καθαρό τρόπο ότι στην καπιταλιστική κρίση κάποιοι κερδίζουν και κάποιοι χάνουν. Ξέφρενη κερδοσκοπία, ξεκίνησε την περίοδο λίγο πριν από την υιοθέτηση του ευρώ, καθώς οι μεγάλες τράπεζες, ελληνικές και ξένες, μπορούσαν να αγοράσουν ομόλογα στη φτηνή δραχμή, γνωρίζοντας πως θα πληρωθούν στο ακριβό και σκληρό ευρώ. Από τη στιγμή που η Ελλάδα αποφάσισε την ένταξη της στην Ευρωζώνη και της δόθηκε το πράσινο φως γι’ αυτό, μέχρι και τη στιγμή που η χώρα πράγματι υιοθέτησε το ευρώ, πέρασαν περισσότερα από πέντε χρόνια. Όλο αυτό το διάστημα, η δανειοδότηση της χώρας γινόταν, υποτίθεται, λόγω της επισφαλούς δραχμούλας (που μπορούσε και να υποτιμηθεί και να απαξιώσει ένα μέρος του χρέους), με υψηλότερα επιτόκια από ότι οι οικονομικές εξελίξεις προδιέγραφαν. Έτσι, οι μεγάλες ευρωπαϊκές και ελληνικές τράπεζες είχαν την ευκαιρία για την κερδοσκοπική επένδυση της ζωής τους: να αγοράσουν ομόλογα σε δραχμή με πολύ υψηλά επιτόκια και να πληρωθούν σε ευρώ, γεγονός που φούσκωσε το χρέος ακόμη περισσότερο. Ταυτόχρονα η ίδια η αρχιτεκτονική του ευρώ μπούκωνε τις τράπεζες με τζάμπα χρήμα. Κέρδη από το πουθενά! Η ΕΚΤ απαγορεύεται να δανείζει τα κράτη μέλη και αυτό μπορούν να το κάνουν μόνο οι τράπεζες. Έτσι τα δημοσιονομικά ελλείμματα καλυπτόταν από ομόλογα του δημοσίου με επιτόκια υψηλά τα οποία αγόραζαν οι τράπεζες που τα έβαζαν ενέχυρο και δανείζονταν από την ΕΚΤ με 0,5 – 0,75% για να αγοράσουν ξανά ομόλογα! Όσο δανειζόταν το δημόσιο τόσο κέρδιζαν οι τράπεζες! Όσο μεγαλύτερο το χρέος τόσο μεγαλύτερα τα κέρδη των μετόχων (και των μεγάλων «πελατών» τους με τα θαλασσοδάνεια). Δεύτερο και εξίσου μεγάλο σκάνδαλο είναι ένας ολόκληρος λαός να υποφέρει για να χρηματοδοτεί μέχρι τώρα τις τράπεζες με εγγυήσεις και ρευστό ύψους 211,5 δις (που δεν έφθασε και απαιτούνται άλλα 10-25 δις!) και αυτές να παραμένουν στα χέρια των ιδιοκτητών που τις λεηλάτησαν. Και ενώ μετά από καραμπινάτα σκάνδαλα θα έπρεπε να είναι φυλακή ηγούνται τραπεζικών ομίλων.\nΟι εφοπλιστές παραδοσιακοί υποστηρικτές της συμμετοχής στην ΕΕ και το ευρώ το κάνουν από συγκεκριμένη ιδιοτέλεια. Ενώ η παγκόσμια σφαίρα δράσης τους εξασφαλίζει τις πληρωμές τους σε συνάλλαγμα, κυρίως δολάρια αλλά και ευρώ και ότι βρούμε τελικά, γεγονός που θα τους επέτρεπε να εξαγοράσουν με κέρδος μεγάλες αξίες σε μια μελλοντική υποτίμηση αυτό που καθορίζει τη στάση τους είναι κυρίως οι πολιτικοί λόγοι. Η αναγκαιότητα να έχουν βάση υποστήριξης κρατική και κυρίως υπερεθνική που να μπορεί να επιβάλει λύσεις προς το συμφέρον τους σε παγκόσμιο επίπεδο. Το παράδειγμα της εξαίρεσης τους παλιότερα από την παγκόσμια συμφωνία του εμπορίου είναι χαρακτηριστικό. Έτσι ασύδοτοι - την ίδια ώρα που η Κίνα φορολογεί με 25% τα κέρδη των δικών της εφοπλιστών - και με την κυβέρνηση Τσίπρα δεν φοβούνται από τους λεονταρισμούς, στάχτη στα μάτια του λαού αλλά και πιθανά συμφέροντα δικών τους εφοπλιστών, των πιστωτών για φορολογία τους με βάση τη νέα συμφωνία.\nΚαι ύστερα έπεσε ο ουρανός στο κεφάλι τους με το ΦΠΑ στο 13- 23%. Και ας ήταν καλά παιδιά. Και ας υποστήριζαν με θέρμη κάθε επιλογή των κυβερνώντων. Οι ξεφωνημένοι εκπρόσωποι τους το χαβά τους: Ο πρόεδρος του ΣΕΤΕ Ανδρέας Ανδρεάδης έσπευσε να χαιρετίσει τη συμφωνία μέσω twitter, γράφοντας: “Λευκός καπνός! Από σήμερα jump start της ζήτησης του ελληνικού τουρισμού με συνεργασία όλων”. Γι αυτούς τα άμεσα ή μεσοπρόθεσμα συμφέροντα τους μπορεί να περιμένουν σε σχέση με το κύριο: «Με όλα τα εσωτερικά μας προβλήματα, με όλες τις αντιπαραθέσεις και τους προβληματισμούς, μετά από πέντε χρόνια κρίσης, αβεβαιότητας και ανασφάλειας, η ελληνική κοινωνία παραμένει ένα καζάνι που βράζει. Το καζάνι όμως δεν πρέπει να το αφήσουμε να σκάσει.» \n Όπως το 15\nΑναρτήθηκε από Sosial Media kornet στις 8/10/2015 04:16:00 μ.μ.\nΕτικέτες ΑΠΟΨΕΙΣ, ΑΡΘΡΑ, ΕΥΡΩΠΗ, ΤΣΙΠΡΑΣ


Μπαταριες Maxell Super Alkaline Aa 4 Τεμ. - Μπαταριες (ANA.MAX3003)\nΑρχική > Είδη γραφείου > Μπαταρίες • Φορτιστές > ΜΠΑΤΑΡΙΕΣ MAXELL SUPER ALKALINE AA 4 ΤΕΜ.\nΔεν είναι κινέζικες αλλά Made in EU, πιθανώς Ουγγρικές.\nΆμεσα συγκρίσιμη απόδοση με των Panasonic Pro Power. Δεν έχουν όμως την πρακτική συσκευασία των Panasonic Βελγίου.\nΜΠΑΤΑΡΙΕΣ MAXELL SUPER ALKALINE AA 4 ΤΕΜ. (ANA.MAX3003)\nΜΠΑΤΑΡΙΕΣ MAXELL SUPER ALKALINE AA 4 ΤΕΜ. ANA.MAX3003 MAXELL MAXELL ΜΠΑΤΑΡΙΕΣ ΜΠΑΤΑΡΙΕΣ MAXELL SUPER ALKALINE AA 4 ΤΕΜ.


Για πρώτη φορά live η συνεδρίαση του Δημοτικού Συμβουλίου Ελασσόνας - Ραδιο Ελασσόνα 88.4\nHome / 884 / Τοπικά / Για πρώτη φορά live η συνεδρίαση του Δημοτικού Συμβουλίου Ελασσόνας\nΓια πρώτη φορά live η συνεδρίαση του Δημοτικού Συμβουλίου Ελασσόνας\n12/06/2019 11:41:00 π.μ.\nΖωντανή μετάδοση των συνεδριάσεων του Δημοτικού Συμβουλίου Ελασσόνας από χθες το βράδυ.\nΟ Δήμος Ελασσόνας παρέχει τη δυνατότητα παρακολούθησης σε πραγματικό χρόνο των συνεδριάσεων του Δημοτικού Συμβουλίου με τη χθεσινή πρώτη ζωντανή μετάδοση με τη χρήση του YouTube από την σελίδα του Δήμου Ελασσόνας (dimoselassonas.gr).\nΑνοίγοντας τη χθεσινοβραδυνή συνεδρίαση, ο πρόεδρος του Δημοτικού Συμβουλίου Θανάσης Ζιώγας, ανακοίνωσε στο σώμα τη νέα λειτουργία και ο δήμαρχος Ελασσόνας Νίκος Γάτσας έκανε λόγο για ιστορική στιγμή για τις εργασίες του Δημοτικού Συμβουλίου. "Η συνεδρίαση του ΔΣ θα μεταδίδεται ζωντανά στο διαδίκτυο, με μια κάμερα που θα βρίσκεται στα θεωρεία και για την ώρα θα δίνει πανοραμική εικόνα με καθαρό ήχο. Θα υπάρξουν τεχνικές βελτιώσεις", επισήμανε ο δήμαρχος.\nΑπό την πλευρά του ο επικεφαλής της μειοψηφίας -πρ.δήμαρχος Νίκος Ευαγγέλου ανέφερε: "Χαιρετίζουμε τη ζωντανή μετάδοση των συνεδριάσεων του ΔΣ, αλλά δεν αρκεί μία κάμερα. Θα πρέπει να γίνουν βελτιώσεις στη μετάδοση για να καλύπτονται όλοι οι δημοτικοί σύμβουλοι και ομιλητές".\nΤέλος, σύμφωνα με έγκυρες πληροφορίες, σχεδιάζονται επιπλέον βελτιώσεις (...επιπλέον κάμερες) στη μετάδοση των επόμενων συνεδριάσεων των αιρετών του Δήμου Ελασσόνας.\nΔείτε την πρώτη συνεδρίαση που μεταδόθηκε ζωντανά στο διαδίκτυο:


Ηλιδα: Το Μνημείο Αθανάτων επενδύει λόγω Χρήστου Χριστοδουλόπουλου | "Ενδείξεις-Αποδείξεις"\nΗλιδα: Το Μνημείο Αθανάτων επενδύει λόγω Χρήστου Χριστοδουλόπουλου\n*Επένδυση 150.000.000 ευρώ και 1.000 θέσεις εργασίας ανακοίνωσε το Διεθνές Ίδρυμα ΜΗΜΕΙΟ ΤΩΝ ΑΘΑΝΑΤΩΝ στην Αρχαία Ήλιδα *Ευχαρίστησαν ...\n*Επένδυση 150.000.000 ευρώ και 1.000 θέσεις εργασίας ανακοίνωσε το Διεθνές Ίδρυμα ΜΗΜΕΙΟ ΤΩΝ ΑΘΑΝΑΤΩΝ στην Αρχαία Ήλιδα\n*Ευχαρίστησαν τον Δήμο Ήλιδας και προσωπικά τον Χρήστο Χριστοδουλόπουλο για την ενέργειές του, που συνέβαλαν στην προσέλκυση των επενδυτών\nΣκοπός του «Μουσείου των Αθανάτων» είναι να συνδέσουν τους Ολυμπιονίκες της Αρχαιότητας με αυτούς των σύγχρονων αγώνων, αλλά και να αναβιώσουν τον Αρχαίο Χώρο που γέννησε τους Ολυμπιακούς Αγώνες, αυτόν της Αρχαίας Ήλιδας. Όσον αφορά στην ξενοδοχειακή μονάδα, αυτή θα προσομοιάζει με τον Αρχαίο Θέατρο της Ήλιδας.\nΗ ανακοίνωση της μεγάλης επένδυσης δεν θα γινόταν σήμερα, αν ο πρόεδρος του Διεθνούς Ιδρύματος κ. Μάκης Χαβάτζιας δεν έφευγε εντός των ημερών για την μόνιμη κατοικία του στις ΗΠΑ, αφού είναι Ελληνοκύπριος επιχειρηματίας της Διασποράς. Την παρουσίαση της επένδυσης, έκανε ο Εκτελεστικός Διευθυντής κ. Χατζηλοΐζου, ο οποίος ανέφερε, μεταξύ άλλων: «Από πολύ νωρίς, το 2003 ο κύριος Χαβάτζιας είχε βάλει σκοπό να δημιουργήσει αυτή την μεγάλη – οραματική επένδυση στην Αρχαία Ήλιδα. Έτσι δημιούργησε το ίδρυμα ΜΝΗΜΕΙΟ ΤΩΝ ΑΘΑΝΑΤΩΝ, το οποίο χρηματοδοτεί επί σειρά ετών ο ίδιος και πλέον αποκλειστικά μέσω του ιδρύματος αγόρασε 330 στρέμματα στην περιοχή της Αρχαίας Ήλιδας.\nΜη λησμονούμε ότι ο ιερός τόπος της Ήλιδας γέννησε τον Ολυμπισμό και εφηύρε την Εκεχειρία που δεν ήταν μια τυχαία ιδέα. Ο τόπος μπορεί να βασιστεί στα ιδεώδη της Εκεχειρίας. Ο κύριος Χαβάτζιας είναι ένας παθιασμένος Έλληνας της διασποράς που αγαπάει τον τόπο μας και τον Ελληνισμό συνολικά. Ήρθε στην περιοχή για να επενδύσει στο όραμά του, δίχως να έχει κάποιο γνωστό πρόσωπο.\nΩστόσο, τα τελευταία πέντε χρόνια βρήκαν ανταπόκριση και βοήθεια σε ό,τι χρειάστηκαν από τον Δήμαρχο Ήλιδας κ. Χρήστο Χριστοδουλόπουλο. Είμαστε τυχεροί που σε αυτή τη συγκυρία βρέθηκε ο κύριος Χριστοδουλόπουλος ο οποίος αγκάλιασε από την πρώτη στιγμή την επένδυση των 150.000.000 ευρώ. Θα πρέπει να πω –επίσης– ότι, προς τιμήν του Δημάρχου μας απαγόρευσε σήμερα, λόγω των εκλογών, να παρουσιάσουμε τις μακέτες των έργων που θα γίνουν. Όσον αφορά την επένδυση, έχουν γίνει όλες οι μελέτες και τα αρχιτεκτονικά σχέδια, ενώ από την επένδυση θα υπάρξουν 1.000 θέσεις εργασίας.\nΤο business plan προβλέπει την υλοποίηση όλων των εργασιών σε τρία με τέσσερα χρόνια. Ο κύριος Χαβάτζιας από την πλευρά του στάθηκε στην σημαντική συμβολή του Δημάρχου Ήλιδας προκειμένου να προσελκύσει την επένδυση. Όπως τόνισε χαρακτηριστικά: «Η πρωτοβουλία για την υλοποίηση της μεγάλης επένδυσης αφορά όλον τον Ελληνισμό, αλλά και τους απανταχού Έλληνες. Με την επένδυση, η Ήλιδα θέτει σε πρώτο πλάνο την κοινή ιδέα του ενιαίου Αρχαιολογικού χώρου Ήλιδας – Ολυμπίας. Στο πρόσωπο του Δημάρχου βρήκαμε σε όλα αυτά που πιστεύουμε ένα πολύτιμο σύμμαχο.\nΜάλιστα, λειτουργήσαμε από κοινού εξωστρεφώς, προσπαθώντας να επικοινωνήσουμε το όραμά μας στους Έλληνες της διασποράς. Έτσι το παρουσιάσαμε σε Έλληνες ομογενείς στη Νέα Υόρκη όπου βρέθηκα με τον Δήμαρχο, προκειμένου να το αγκαλιάσουν ως εγχείρημα και να συμμετέχουν σε αυτό. Τα μέγιστα βοηθά και η κυρία Κατερίνα Παναγοπούλου, σύμβουλος του πρωθυπουργού σε θέματα Απόδημου Ελληνισμού, με την οποία συναντήθηκα πρώτη φορά και γνωρίσθηκα το καλοκαίρι του 2018, κατά τη διάρκεια του ΠΑΝΗΛΕΙΑΚΟΥ ΑΝΤΑΜΩΜΑΤΟΣ ΟΜΟΓΕΝΩΝ του Δήμου Ήλιδας, στην οικία Τατάνη, όπου και οι δύο ήμασταν καλεσμένοι του κυρίου Χριστοδουλόπουλου».\nΟ Δήμαρχος Ήλιδας, αφού τους ευχαρίστησε για την τεράστια επένδυση που θα αλλάξει τον ρου της ιστορίας στο σύνολο του Δήμου Ήλιδας, ευχόμενος να συνεχίσουν με την ίδια δύναμη και την ίδια πίστη για τον τόπο, ανέφερε μεταξύ άλλων: «Λίγες ημέρες μετά την επίσκεψη του Ινδού μεγιστάνα, επενδυτή και ιδιοκτήτη των Πανεπιστημίων AMITY με 120 παραρτήματα Παγκοσμίως, του κυρίου Assem Chauhan, σήμερα, έχω τη χαρά να υποδέχομαι στο γραφείο μου τον Πρόεδρο και τον Εκτελεστικό Διευθυντή του Διεθνούς ιδρύματος «ΜΝΗΜΕΙΟ ΤΩΝ ΑΘΑΝΑΤΩΝ», κυρίους Μάκη Χαβάτζια και Γιάννη Χατζηλοΐζου. Το εν λόγω ίδρυμα που εκπροσωπούν και φυσικά οι ίδιοι, ανταποκρινόμενοι στο διαρκές\n"Ενδείξεις-Αποδείξεις": Ηλιδα: Το Μνημείο Αθανάτων επενδύει λόγω Χρήστου Χριστοδουλόπουλου


syrostoday.gr - Επικαιρότητα - Δράσεις στο πλαίσιο της Παγκόσμιας Ημέρας Θεάτρου\nΞεναγήσεις μαθητών και παρουσίαση της θεατρικής παράστασης «Η Κυρά της Ρω», το θέατρο "Απόλλων".\n* Τις πρωινές ώρες θα πραγματοποιηθούν ξεναγήσεις σε μαθητές των σχολείων του νησιού.\n* Θα παρουσιαστεί στο ιστορικό Θέατρο Απόλλων, στις 21:00, το έργο του Γιάννη Σκαραγκά «Η Κυρά της Ρω» σε σκηνοθεσία της Κατερίνας Μπερδέκα, με τη Φωτεινή Μπαξεβάνη στον ομώνυμο ρόλο.\nΑπό το 1927 με τον άντρα της τον Κώστα, εγκαταστάθηκαν μόνιμα στην ακριτική νησίδα Ρω, δυτικά του Καστελλόριζου, εντελώς μόνοι τους, για να ασχοληθούν με την κτηνοτροφία. Μετά το θάνατο του συζύγου της το 1940, έζησε στη Ρω με την τυφλή μητέρα της και κατόπιν εντελώς μόνη\nΠρώτη φορά ύψωσε την ελληνική σημαία το 1929 αλλά από την περίοδο της Κατοχής, όπου υπήρξε και μέλος της Αντίστασης, ύψωνε την ελληνική σημαία κάθε πρωί και την κατέβαζε με τη δύση του ήλιου μέχρι και τον θάνατό της. Απεβίωσε σε ηλικία 92 ετών, στις 13 Μαΐου του 1982.


Τα 10 καλύτερα ξενοδοχεία κοντά σε: Jon Crane Gallery\nΤα καλύτερα ξενοδοχεία κοντά σε: Jon Crane Gallery, Hill City\nJon Crane Gallery: Διαβάστε κριτικές\nΦίλτροΣε οποιαδήποτε απόσταση από: Jon Crane Gallery\n0,6 χλμ. από Jon Crane Gallery\n0,8 χλμ. από Jon Crane Gallery\n0,2 χλμ. από Jon Crane Gallery\n0,5 χλμ. από Jon Crane Gallery\n4,5 χλμ. από Jon Crane Gallery\n11,9 χλμ. από Jon Crane Gallery\n12,7 χλμ. από Jon Crane Gallery\n13,3 χλμ. από Jon Crane Gallery\n13,0 χλμ. από Jon Crane Gallery\n12,8 χλμ. από Jon Crane Gallery\n13,1 χλμ. από Jon Crane Gallery\n13,4 χλμ. από Jon Crane Gallery\n17,7 χλμ. από Jon Crane Gallery\n18,7 χλμ. από Jon Crane Gallery\n18,4 χλμ. από Jon Crane Gallery\n19,0 χλμ. από Jon Crane Gallery\n18,9 χλμ. από Jon Crane Gallery\n23,8 χλμ. από Jon Crane Gallery\n28,1 χλμ. από Jon Crane Gallery\n29,3 χλμ. από Jon Crane Gallery\n30,7 χλμ. από Jon Crane Gallery\n31,0 χλμ. από Jon Crane Gallery


Sebastien Nagy: Μια μαγευτική φωτογραφία του Λυκαβηττού από ψηλά | Athens Voice\n13.04.2021 | 13:28\nΜοναδικές αεροφωτογραφίες από τον βραβευμένο βέλγο φωτογράφο Sebastien Nagy από τον Λυκαβηττό και τη Σαντορίνη.\nΛυκαβηττός © Sebastien Nagy\nΥπέροχες αεροφωτογραφίες από τον βέλγο φωτογράφο Sebastien Nagy από τον Λυκαβηττό και τη Σαντορίνη.\nO Sebastien Nagy είναι ένας νεαρός φωτογράφος από το Βέλγιο που τα τελευταία χρόνια ειδικεύεται στις αεροφωτογραφίες με τη χρήση drone. Πέρσι, μάλιστα, κέρδισε το μεγάλο βραβείο σαν Aerial Photographer of the Year 2020 και ξεχωριστές πρωτιές σε διάφορες άλλες κατηγορίες (Architecture, Cityscapes), μία πολύ σημαντική διάκριση για τον συγκεκριμένο χώρο. Πραγματικά σε μαγεύουν οι υπέροχες φωτογραφίες του από τη Σαντορίνη από ψηλά. Οι συγκεκριμένες φωτογραφίες –μαζί με άλλες από διάφορα μέρη του κόσμου- έδωσαν στον Sebastien Nagy το μεγάλο πρώτο βραβείο στα Aerial Photo Awards, η αλήθεια όμως να λέγεται: τίποτα δεν συγκρίνεται με την ομορφιά της Σαντορίνης.\nAbstract Greece. Σαντορίνη Ι Μεγάλο βραβείο στην κατηγορία Architecture στα Aerial Photo Awards 2020 © Sebastien Nagy\nΤις τελευταίες μέρες έχει γίνει viral άλλη μία αεροφωτογραφία του από την Ελλάδα, αυτή τη φορά από την Αθήνα και το λόφο του Λυκαβηττού. Στην αεροφωτογραφία που τραβήχτηκε το 2020 φαίνεται το θέατρο του Λυκαβηττού και το πάρκινγκ του, ενώ από κάτω «απλώνεται» η συνοικία Νεάπολη, που πάντα θα ψάχνει την «ανεξαρτησία» της από τα Εξάρχεια και το Κολωνάκι, το «αιώνιο αθηναϊκό debate». Τα social media της ATHENS VOICE έχουν φιλοξενήσει πολλές φορές τις φωτογραφίες του βέλγου φωτογράφου.\n«Το όνομά μου είναι Sebastien και είμαι από τις Βρυξέλλες. Πάντα μου άρεσε η φωτογραφία αλλά πριν από 5 χρόνια ξεκίνησα να το βλέπω πιο επαγγελματικά. Από την αρχή ήθελα να δοκιμάσω και να φέρω κάτι διαφορετικό και να βρω μία άλλη οπτική και αντίληψη για τις εικόνες μου. Κάπως έτσι βρέθηκα στις περισσότερες ταράτσες της πόλης μου. Είχα παθιαστεί για να βρω νέα οπτική γωνία και λήψεις.\nΜετά από δύο χρόνια ένιωσα ότι είχα κάνει ότι ήθελα να κάνω, έτσι ξεκίνησα να ταξιδεύω. Εκείνη τη στιγμή η αγορά των drones άρχισε να έχει μεγάλη άνοδο και έτσι αγόρασα και εγώ ένα. Και μιας και έψαχνα νέες προκλήσεις στη δουλειά μου, ασχολήθηκα και καλύφθηκα με αυτά. Άρχισα να ασχολούμαι περισσότερο με την αεροφωτογραφία αλλά συνέχισα να βγάζω φωτογραφίες με την SLR κάμερα. Με τον καιρό, έγινα αρκετά γνωστός και άρχισα να παίρνω τη μία δουλειά μετά την άλλη. Η φωτογραφία έγινε η full-time δουλειά μου και είναι ευχαρίστηση να συνδυάζω το πάθος μου με τη δουλειά.\nΓια το μέλλον ελπίζω να συνεχίσω αυτόν το δρόμο που έχω ακολουθήσει και να ταξιδέψω ακόμα περισσότερο, να ανταμείβομαι από τη δουλειά μου και να δημιουργήσω μία εταιρία, γιατί όχι;». Με αυτά τα λόγια παρουσίασε ο Sebastien Nagy τον εαυτό του στα περσινά Aerial Photo Awards και εμείς απολαμβάνουμε μερικές από τις φωτογραφίες του από την Ελλάδα, ενώ υπάρχουν πολλές ακόμα υπέροχες εικόνες από διάφορα άλλα μέρη του κόσμου.\nΗ δημοσίευση κοινοποιήθηκε από το χρήστη SEBASTIEN NAGY (@sebastien.nagy)


Αδημοσίευτη συνέντευξη του Σουμάχερ (+vid)\nΜία τρίλεπτη συνέντευξη του Μίκαελ Σουμάχερ, έδωσε στο φως της δημοσιότητας η οικογένεια του Γερμανού πιλότου της Formula 1.\n1.909 Επισκέψεις στο άρθρο - Ημερομηνία δημοσίευσης: 22/11/2018\nΜία τρίλεπτη συνέντευξη του Μίκαελ Σουμάχερ, έδωσε στο φως της δημοσιότητας η οικογένεια του Γερμανού πιλότου της Formula 1, την οποία αξίζει κανείς να δει.\nΑπό τη στιγμή που ο πρώην πρωταθλητής της Formula 1 υπέστη το ατύχημα κατά τη διάρκεια που έκανε σκι στις ¶λπεις, η οικογένειά του έχει προτιμήσει να κρατήσει κρυφά τα πάντα γύρω από την κατάσταση της υγείας που βρίσκεται ο Μίκαελ Σουμάχερ.\nΩστόσο πήρε την απόφαση να δημοσιεύσει μία συνέντευξη που είχε παραχωρήσει ο πρώην οδηγός της Ferrari, η οποία έγινε στις 30 Οκτωβρίου 2013.\nΕκεί ο Γερμανός απαντά σε 10 ερωτήσεις τις οποίες έθεσαν οι οπαδοί του. Χαρακτηριστικά να αναφέρουμε πως είπε ότι το πιο συγκινητικό πρωτάθλημα ήταν στη Suzuka το 2000 με τη Ferrari. Ο αντίπαλος για τον οποίο τρέφει το μεγαλύτερο σεβασμό είναι ο Μίκα Χάκινεν. Ως παιδί παρακολουθούσε τον ¶ιρτον Σένα και τον Βιτσέντζο Σοσπίρι, αλλά το ίνδαλμά του ήταν ο τερματοφύλακας της Εθνικής Γερμανίας, Τόνι Σουμάχερ!\nΚάποιες ακόμα από της ατάκες του ήταν πως: «Η F1 είναι πολύ σκληρή», «Το κλειδί για την επιτυχία όμως είναι να θέλεις πάντα να βελτιώνεσαι». «Τα αποτελέσματα έρχονται εάν όλοι δουλεύουν καλά προς την ίδια κατεύθυνση».\nΔείτε ολόκληρη την συνέντευξη του Μίκαελ Σουμάχερ που παραχωρήθηκε στα αγγλικά στο παρακάτω βίντεο.


:: aitolianews :: ΗΛΕΚΤΡΟΝΙΚΗ ΕΦΗΜΕΡΙΔΑ ΤΗΣ ΑΙΤΩΛΙΑΣ ::: Ιανουαρίου 2010\nΗ τεράστια περιουσία της Ορθόδοξης Εκκλησίας κτίσθηκε κυρίως επί Βυζαντίου και Οθωμανικής Αυτοκρατορίας, με χρυσόβουλα αυτοκρατόρων και χοτζέτια πασάδων, ως πληρωμές για τον κατασταλτικό ρόλο που έπαιζε στον εξαθλιωμένο Ελληνισμό. Μεγάλο μέρος της περιουσίας δημιουργήθηκε και με δωρεές Ελλήνων που δεν είχαν άλλη λύση για να σώσουν την περιουσία τους και την παραχωρούσαν στην Εκκλησία, χωρίς να την πάρουν πίσω ποτέ. Σε 15 δις Ευρώ εκτιμάται η περιουσία αυτή σήμερα, που μεγαλώνει γεωμετρικώς. Πάνω από 10.000 Νομικά Πρόσωπα Δημοσίου Δικαίου κρύβουν επιμελώς την περιουσία από αδιάκριτα μάτια. Δαιδαλώδες το «πόθεν έσχες». Γνωρίζουμε περίπου 1.300.000 στρέμματα γης (732.000 στρ. βοσκοτόπων, 367.000 στρ. δασών και 185.000 στρ. αγρών), τα 400.000 στρ. των οποίων είναι διακατεχόμενα δηλ. χωρίς τίτλους ιδιοκτησίας. Υπάρχουν 900 ακίνητα (μαιζονέτες, γραφεία, καταστήματα, εμπορικά κέντρα και βενζινάδικα, απαραίτητα για την «εκτόξευση» των ψυχών στους ουρανούς!!), που μόνον από ενοίκια αποφέρουν 12,7 εκατ. Ευρώ τον χρόνο, χωρίς να υπολογίζουμε τα τεράστια κονδύλια που απορροφούνται από συμπράξεις ΣΔΙΤ, από ΟΠΑΠ και κρατικά λαχεία… Αφήσαμε τελευταία τα ευρωπαϊκά προγράμματα. Εδώ οι Ορθόδοξοι είναι κυρίαρχοι. Έχουν και τα απαραίτητα ακίνητα και το ρευστό για την συμετοχή. Μιλάμε για θηριώδεις επενδύσεις. Στον Αμβρακικό η οικονομική ανάπτυξη είναι στα χέρια μερικών ιερομόναχων (εκατοντάδες εκατομμύρια ευρώ στον οικοτουρισμό και στον αλιευτικό τομέα). Φυσικά σ’ όλους τους ρασοφόρους πληρώνουμε μισθούς. 200 εκατ. Ευρώ τον χρόνο είναι η μισθοδοσία τους. Αυτό το χρήμα το καταβάλλει ο αγρίως φορολογούμενος νεοραγιάς Έλληνας. Στην Αιγιάλεια γίνονται επίσης τεράστιες επενδύσεις από τον τοπικό Δεσπότη-Σατράπη. Στην μονή Τοπλού στην Κρήτη (Κάβο-Σίδερο) χιλιάδες στρέμματα κατέληξαν σε Άγγλους, παρά τις αντιδράσεις των τοπικών φορέων. Δικηγόρος των Άγγλων, η κυρία Γλυκερία Σιούτη, Καθηγήτρια Νομικής Αθηνών, προσωπάρχης του Μαξίμου επί Καραμανλή, παρ’ ολίγον επικεφαλής του ψηφοδελτίου Επικρατείας του ΠΑΣΟΚ και σήμερα σύμβουλος του Γιωργάκη!!!. Πω, πω, τεράστιες οι ιδεολογικές διαφορές των δύο κομμάτων, βρε παιδί μου! Όσοι κάνουν μακριούς σταυρούς καταλήγουν ζάμπλουτοι (όρα Ρουσόπουλο, Δρυ κλπ), επειδή η Εκκλησία ανταλλάσει νερό με φιλέτα (όρα Βατοπέδιο) και τα παιδιά τής εξουσίας βοηθάνε ως θρήσκοι. Αν γινόταν φιλανθρωπικό έργο, κυριολεκτικώς δεν θα υπήρχε φτωχός Έλληνας. Φτάσαμε όμως στην κοινωνία των 2/3 και στην εξαθλίωση του λαού με συνεχή έμμεση φορολογία, που είναι ό,τι χειρότερο και ανήθικο για μια κοινωνία. Ο δε βαψομαλλιάς Παπακωνσταντίνου, ανηψιός του εκλιπόντος “Jack Daniels”, Υπουργού Εξωτερικών επί Μητσοτάκη, αναζητά χρήμα στα ποτά και τα τσιγάρα… Διαβάστε περισσότερα »...\nΑναρτήθηκε από aitolianews στις 3:49 π.μ. 1 σχόλια\nΕπι 160 χρόνια ουδείς ευρέθη να αμφισβητήσει και περισσότερο να "βάλει χέρι" στο κληροδότημα "Χατζηκώστα", από σεβασμό στον μεγάλο Έλληνα ευεργέτη αλλά και λόγω του ξεκάθαρου νομικού καθεστώτος (διαθήκη, κτηματολόγιο, εφετειακή απόφαση). Αυτά μέχρις ότου η "φράξια" του Μποχωρο-Αϊγιωργιού όρμησε στο "ψητό", συστήνοντας "ίδρυμα" στο ίδρυμα, για να υφαρπάξει την δημόσια περιουσία. Απεδείχθη ματαιοπονία βεβαίως, αφού η κεντρική διοίκηση (Υπουργείο Εσωτερικών) ακύρωσε, ως ώφειλε, το Νομικό Πρόσωπο "μαϊμού" της Δημοτικής Αρχής Μεσολογγίου. Ακύρωσε δηλαδή ένα νέο Βατοπέδιο!! Είναι να μην ανησυχούν οι Μεσολογγίτες; Για φανταστείτε να έπεφτε στα χέρια της "φράξιας" όλη αυτή η δημόσια περιουσία, με το colpo grosso που επιχείρησαν; Περί αξιοποιήσεως είπατε; Θα κατέληγε σίγουρα στα χέρια κάποιου Κιρκινέζου, όπως η δημοτική Mercedes... Διαβάστε περισσότερα »...\nΑναρτήθηκε από aitolianews στις 7:11 π.μ. 3 σχόλια\nΈκθετος ο Παναγιωτάκης ο Κοντός. Παρ’ όλο που ο Μάκος ο Τριανταφυλλόπουλος τον περιέφερε παλαιότερα καβάλα στην μαϊμού επί ώρες, για διάφορες «αγαθοεργίες» του, ο Παναγιωτάκης δεν έβαλε μυαλό. Η κεντρική διοίκηση ακύρωσε ως παρανόμως συσταθέν το Νομικό πρόσωπο "μαϊμού", που έστησε, ως ιθύνων νους, με την Δημοτική Αρχή Μεσολογγίου, προκειμένου να υφαρπάξουν μετοχές και το ακίνητο του ιδρύματος Χατζηκώστα. «Θα κάνουμε κάτι ανώτερο», είχε δηλώσει παλαιότερα ο Παναγιωτάκης. Προφανώς εννοούσε την υφαρπαγή της δημόσια περιουσίας. Η Εισαγγελεύς που ερευνά την υπόθεση διευκολύνεται πλέον απολύτως. Βλέπουμε τον Παναγιωτάκη να κάθεται λίαν συντόμως σε στασίδι. Η ιστορία δείχνει ότι στα δύσκολα η παρέα διαλύεται και κυριαρχεί το «ο σώζων εαυτόν σωθήτω». Διαπιστώσαμε δε όλον αυτόν τον καιρό, από διάφορα σχόλια, πως πολλοί αγροτονεάνιδες της περιοχής δηλώνουν «φαν» του Παναγιωτάκη. Προφανώς «ευεργετηθέντες», λέμε εμείς. «Ευεργεσίες» όμως τέτοιου είδους γίνονται συνήθως εις βάρος της αξιοκρατίας και οι ριγμένοι βρίζουν ανηλεώς. Έδρασε για τα καλά, αυτή η συνδικάλα στο Πανεπιστήμιο! Ανυπομονούμε να δούμε και το μαλλί να ανεμίζει σε μπαλκόνι, ως υποψήφιος Δήμαρχος. Θα έχει πλακίτσα… Διαβάστε περισσότερα »...\nΑναρτήθηκε από aitolianews στις 3:41 μ.μ. 4 σχόλια\nΤο ΠΑΣΟΚ έχει αποδείξει ότι έχει μοναδική ικανότητα να εξευτελίζει όλους τους σημαντικούς Έλληνες. Ο Καποδίστριας, ο παγκόσμιος αυτός Έλληνας, θεμελίωσε αυτό το κράτος και κατέστη μέγας μεταρρυθμιστής, που έδωσε και την ζωή του, προκειμένου να οργανώσει όλες τις ληστοσυμμορίες των Ελλήνων σε κράτος. Αντικαθίσταται τώρα, στα τελευταία μεταρρυθμιστικά μας πράγματα, από ένα σπουδαίο αρχιτέκτονα αλλά άσχετο με Διοίκηση… Έχει μοναδική ικανότητα αυτό το κόμμα να δημιουργεί εντυπώσεις και συνθήματα. Διαβάστε περισσότερα »...\nΕυχαριστώ για την φιλοξενεία ! Ενας ιθαγενής που θέλει να γίνει και ενεργός πολίτης αυτής της Ιερής Πόλης. Διαβάστε περισσότερα »...\nΑναρτήθηκε από aitolianews στις 3:27 μ.μ. 6 σχόλια\nΗ 57άρα συζυγάτα του Βορειοϊρλανδού Πρωθυπουργού, φανατική των σέξι εσωρούχων (πάνω από 250 κυλότες) και της Βίβλου, ήθελε να συναντήσει τον Μωυσή, τον Ιακώβ και τον Χριστό για μια κουβέντα. Τελικώς επέλεξε κάτι πιο πρακτικό, χειροπιαστό θα λέγαμε, συνάντησε στο τεράστιο και εκκεντρικό γοτθικού ρυθμού κρεββάτι της το πέος ενός …19χρονου!! Διαβάστε περισσότερα »...\nΟικουμενική συνάντηση κορυφαίων εκπροσώπων όλων των φιλοσοφικών ρευμάτων και πολιτισμικών παραδόσεων στην Αθήνα, όπου θα πραγματοποιηθεί το 23ο Παγκόσμιο Συνέδριο. Έχει αρχίσει να καλλιεργείται διεθνώς μια τάση να στραφεί η προσοχή μας στον ελληνικό πολιτισμό και στα ιδεώδη που ανέπτυξαν οι αρχαίοι στοχαστές, ώστε να υπάρξει ένα άλλο μοντέλο ανάπτυξης της παγκόσμιας οικονομίας. Θα αξιοποιήσουμε ως χώρα αυτό το παγκόσμιο γεγονός ή θα χειροτερέψουμε περαιτέρω σ’ όλους τους τομείς, όπως πάθαμε μετά τους Ολυμπιακούς Αγώνες του 2004; Διαβάστε περισσότερα »...\nΑναρτήθηκε από aitolianews στις 3:06 μ.μ. 0 σχόλια\nΓιωργάκη, ή κρατικοποιείς τις Τράπεζες και δημιουργείς νησίδα σοσιαλισμού στην Ευρώπη ή διώξε την Λούκα. Η γυναίκα έμεινε στην δεκαετία του 80. Διαβάστε περισσότερα »...\nΈνα συνέδριο όπως όλα τ’ άλλα, δηλαδή τίποτα απολύτως. Ούτε διαβουλεύσεις ούτε προβληματισμοί ούτε αποφάσεις για το μέλλον αυτού του Νομού. Γενικολογίες που μπορούσαν να ακουστούν παντού. Η κεντρική εξουσία εξακολουθεί να κάνει άριστα την δουλειά της με τους κομματικούς υποτακτικούς. Θα ’ρθουν όλα άνωθεν!! Διαβάστε περισσότερα »...\nΟ Δήμος Αποδοτίας (περί την Άνω Χώρα-Λομποτινά, για όσους δυσκολεύονται στην Γεωγραφία), εκτός από μερικά γερόντια-ντισσες, με μέσο όρο ηλικίας τους 80 Μάηδες, έχει μηδέν μονίμους κατοίκους. Η Δημοτική Αρχή απαρτίζεται, χρόνια τώρα, από συνταξιούχους δημοσίους υπαλλήλους και αργόσχολους, που επισκέπτονται την περιοχή για δημοτικά συμβούλια και αρκετές φορές με μια καραμπίνα στον ώμο, οι περισσότεροι... Κυριολεκτικώς εξολοθρεύουν ό,τι περπατάει, πετάει και σέρνεται. Ο σημερινός Δήμαρχος είναι "Πορφυρογέννητος" (με δαχτυλίδι από τον Σούζα, στο τέλος της θητείας) και "γ'ρούνιας" (φανατικός κυνηγός δηλαδή αγριοχοίρων). Η καταστροφή του περιβάλλοντος με καταπατήσεις, εκχερσώσεις, καταστροφή ρεμμάτων, μπαζώματα, λαθροθηρεία, σκουπίδια στα ρέμματα και η μόλυνση των πηγών στα περισσότερα χωριά χαρακτηρίζονται από όλους αυτούς "ανάπτυξη". Οι όμοροι Δήμοι Πλατάνου και Πυλλήνης αποφάσισαν να στηρίξουν την αναγκαία μεταρρύθμιση, με το να υπαχθούν στον μελλοντικό Δήμο Ναυπάκτου. Οι άρχοντες της Αποδοτίας, χωρίς να έχουν κατοίκους, επιμένουν στην δημιουργία ορεινού Δήμου, μόνο και μόνο για τις έμμισθες θέσεις. Οι ίδιοι κατοικούν στην Ναύπακτο. Για την δημιουργία του ορεινού αυτού Δήμου ποντάρουν στην σεμνότυφη, υπομειδιούσα και χαμηλοβλεπούσα, Κραβαρίτισσα, Πρωθυπουργική σύζυγο. Είναι, λένε, πάππου προς πάππο Λομποτινιά! Δεν φτύτε τον κώλο σας, παιδιά! Διαβάστε περισσότερα »...\nΟρέ Δήμαρχε, νάνος 2.05 ο Μιχάλης, της Προεδρικής Φρουράς, δεν ματάγινε! Συντόμως, μετά την τελεσιδικία 3-4 υποθέσεων που σε "καίνε", θα αποδειχτεί και "νάνος" αλλά με κάτι αρχ.... ναααα! Διαβάστε περισσότερα »...\nΑναρτήθηκε από aitolianews στις 1:24 μ.μ. 5 σχόλια\nDimitraki, αφού απολαμβάνεις τις παρανόμως εισερχόμενες ορδές εξ Αφρικής, εσύ ο πολυπολιτισμικός και ο πολυταξιδεμένος, θα 'πρεπε να ενοχλείσαι σφόδρα με το ότι το Νομοσχέδιο απαγορεύει στους μετανάστες το εκλέγεσθαι, που το περιορίζει μόνο στις Δημοτικές Εκλογές και μέχρι τον βαθμό του Δημοτικού Συμβούλου. Αντί λοιπόν να μας πεις την γνώμη σου συνολικώς για το Νομοσχέδιο, σπεύδεις να παραθέσεις κάποια αποσπάσματα απ' αυτό, χωρίς να σ' απασχολεί ούτε η δυνατότητα της ελληνικής οικονομίας, ως προς την απορρόφηση οικονομικών μεταναστών, ούτε η εθνική ταυτότητα ούτε η κοινωνική ισορροπία. Είσαι εντελώς ανιστόρητος ως προς τους Έλληνες ή τους μισείς. Οι Έλληνες όπου πήγαν (σε πολυεθνικά κράτη κυρίως, Αμερική, Αυσταλία κλπ), πήγαν καλεσμένοι, αφού εξετάστηκαν πρώτα ως προς την δυνατότητά τους για εργασία. Αλλά και στα ευρωπαϊκά πήγαν επίσης καλεσμένοι, με διεύθυνση κατοικίας και υποχρεωτικώς ασφαλισμένοι. Δεν τους προσφέρθηκε το παραμικρό χωρίς ιδρώτα και αίμα και ουδείς τους τάϊσε σε "γκέτο". Η Ευρώπη, αν παρακολυοθείς τα γεγονότα, παίρνει αυστηρότατα μέτρα, ώστε να αποτρέψει την αθρόα εισροή λαθρομεταναστών. Στην Γαλλία απόψε απαγορεύτηκε οριστικώς η μπούργκα, ένα μέγα ζήτημα που δείχνει το πολιτισμικό χάσμα που τρομάζει τους Ευρωπαίους, παρ' ότι οι τελευταίοι έχουν την δυνατότητα, ως ανώτεροι τεχνολογικώς και πολιτιστικώς, να ενσωματώσουν κάποιους μετανάστες. Κάποτε είχαν και οι Έλληνες την δυνατότητα αυτή και οι γείτονές τους επιθυμούσαν διακαώς να μετάσχουν της Ελληνικής παιδείας και να γίνουν Έλληνες, χωρίς φέσια και μαντήλες, οπότε και ενσωματώνονταν (όρα Αρβανίτες κλπ). Τώρα, με τα χάλια που έχει τούτη η χώρα, που δεν παράγει ούτε θέσεις εργασίας ούτε πολιτισμό, πώς θα τους ενσωματώσει; Παρ' όλα αυτά συμφωνούμε και υποστηρίζουμε πως κάποια από τα παιδιά παρανόμων μεταναστών, που γεννήθηκαν και εκπαιδεύτηκαν ως Έλληνες, πρέπει να πολιτιογραφηθούν και ως Έλληνες. Δεν σ' ενδιαφέρει το γεγονός ότι οι Ρομά της Ανατολικής Ευρώπης εισήλθαν στην χώρα μας, τρώνε το ΦΠΑ μας, είναι εντελώς ανεξέλεγκτοι, οδηγούν χωρίς διπλώματα, γεννούν συνεχώς ως ανύπαντρες μητέρες, τουλάχιστον μια δεδεκάδα παιδιά η καθεμιά και τα δηλώνουν μόνο για να εισπράτττουν τα τεράστια επιδόματα, έχουν διαλύσει ολόκληρες περιοχές, επιδιδόμενοι σε λαθρεμπόρια, κλοπές και πάσης φύσεως παρανομίες; Και εν καταλείδι, εσύ ο πολυταξιδεμένος θα πρέπει να μας πεις σε ποια προηγμένη χώρα διαπίστωσες τέτοια ασυδοσία; Διαβάστε περισσότερα »...\nΑναρτήθηκε από aitolianews στις 2:29 μ.μ. 3 σχόλια\nΣ.Σ. Την τρόμπα πολλοί ηγάπησαν, τον τρομπάρα ουδείς!! Διαβάστε περισσότερα »...\nΑναρτήθηκε από aitolianews στις 1:38 μ.μ. 9 σχόλια\nΣτην πρώτη συνάντηση του μαύρου Ομπάμα με τον κίτρινο Χου Ζι Ντάο, ο μαύρος φάνηκε να ωχριά μπροστά στον κίτρινο. Ήταν μια συνάντηση της παρακμάζουσας Αμερικής με τον ανερχόμενο δράκοντα της Ασίας. Ο δράκοντας ξερνάει φωτιά κι ετοιμάζεται να αναλάβει τα ηνία του πλανήτη. Στην πρώτη αυτή συνάντηση, μετά την αλλαγή στην Αμερική, οι Κινέζοι ώρισαν την ατζέντα. Ο Ομπάμα ψέλλισε κάτι περί ανθρωπίνων δικαιωμάτων και, προς μεγάλη απογοήτευση των ακτιβιστών, ο Χου έκανε πως δεν άκουσε. Τους κίτρινους ενδιαφέρει μόνο η αναζήτηση νέων φυσικών πόρων για κατανάλωση, τίποτ’ άλλο. Ζούμε ένα νέο πείραμα, ένα νέο οικονομικό μοντέλο προβάλλει: Κομμουνισμός για τον λαό-εργάτη, χωρίς τα παραμικρά δικαιώματα απεργίας και αντίδρασης και καπιταλισμός για την ηγεσία του Κομμουνιστικού Κόμματος Κίνας. Λίαν συντόμως έρχεται νέο είδος φεουδαρχίας, νέου τύπου καπιταλισμός, που μπροστά του ο αλήστου μνήμης «υπαρκτός» θα φαντάζει αστειότητα. Το παγκόσμιο κεφάλαιο οσονούπω μετακομίζει από την Wall-Street στο Χόνγκ-Κόνγκ. Με το νέο οικονομικό μοντέλο που ανατέλλει θα λύσουν μια για πάντα τις διαφορές τους με τους εργαζομένους, οι οποίοι θα μετατραπούν σε απλούς καταναλωτές. Διαβάστε περισσότερα »...\nΑναρτήθηκε από aitolianews στις 1:34 μ.μ. 1 σχόλια\nΆρον-άρον η "σόι-σιαλιστική", κατά τον Καθηγητή Γιάννη Πανούση, Κυβέρνηση, προσπαθεί να κλείσει το θέμα των λαθρομεταναστών. Μιλάμε για λαθρομετανάστες που μας έρχονται παρανόμως χωρίς τα στοιχειώδη χαρτιά και χωρίς να αναφέρουν την χώρα προέλευσης, προκειμένου να μην απελαθούν. Δεν μιλάμε δηλαδή για οικονομικούς μετανάστες. Οι οικονομικοί μετανάστες, σε όλο τον κόσμο, καλούνται, ελέγχονται υγειονομικώς και εξετάζονται ως προς την δυνατότητά τους να εργάζονται, όπως συνέβη και με τους Έλληνες σε Αμερική, Γερμανία, Αυστραλία κλπ. Έχουμε δηλαδή διεύθυνση κατοικίας και ένταξη στο ασφαλιστικό σύστημα της κάθε χώρας. Δεν καταλαβαίνουμε την πρεμούρα της Κυβέρνησης να νομιμοποιήσει μαζικώς (βεβαίως δεν έχουμε δει ακόμα τον ανάλογο Νόμο) τις ορδές που μας αφήνουν οι Τούρκοι στις βραχονησίδες και τα νησιά μας. Δεν κατανοούμε γιατί οπωσδήποτε πρέπει να γίνουμε πολυπολιτισμικοί και μάλιστα σε όσμωση με ...τεταρτοκοσμικούς; Δεν καταλαβαίνουμε γιατί πρέπει να "μαυρίσουμε" ως έθνος; Κατανούμε ότι κάποια παιδιά νομίμων οικονομικών μεταναστών, που γεννήθηκαν, μεγάλωσαν και εκπαιδεύονται στην χώρα μας, πρέπει να τακτοποιηθούν. Αλλά αυτή η μαζική τακτοποίηση γιατί; Οι Έλληνες με αδιάκοπους αγώνες κατόρθωσαν να αποκτήσουν εθνική ταυτότητα, την οποία αρκετές φορές απώλεσαν κατά τον Μεσαίωνα του πολυεθνικού λεγομένου Βυζαντίου. Θα ερωτηθεί ποτέ ο Ελληνικός λαός, θα ληφθούν υπ' όψιν ωρισμένες ευαισθησίες του; Πότε θα αποφασίσει ο ίδιος για την μελλοντική του διαδρομή; Οι Ανατολικοευρωπαίοι μετανάστες ενσωματώθηκαν σχετικά εύκολα, λόγω του ότι δεν έχουμε μεγάλες πολιτισμικές διαφορές. Οι υπόλοιποι όμως, απ' τους οποίους μας χωρίζει πολιτισμικό χάσμα, μεταφέρουν τον τρόπο ζωή τους και δημιουργούν παντού "γκέτο". Οι Ευρωπαίοι ανησυχούν και παίρνουν μέτρα (μαντήλα στην Γαλλία κλπ) και προσπαθούν να αποτρέψουν την είσοδο νέων μεταναστών, εγκαταλείποντας το "δίκαιο του εδάφους", ως προς την απόκτηση ιθαγένειας. Η χώρα μας, από χώρα-transit, έγινε ήδη χώρα-προορισμός. Εδώ λιμνάζει ο κύριος όγκος όλων αυτών των ταλαίπωρων, με απρόβλεπτες συνέπειες ως προς την κοινωνική ισορροπία και την εθνική ταυτότητα. Η μεν γελοία ελληνική Αριστερά καταθέτει απόψεις-παπαριές περί ρατσισμού και ξενοφοβίας, ενισχύοντας βλακωδώς την ακροδεξιά, η δε Κυβέρνηση προσπαθεί για ψήφους να στήσει βιομηχανία πολιτογραφήσεων, που θα λειτουργήσει ως κίνητρο για έλευση εδώ όλου του γυφταριού του κόσμου. Αν το σχετικό αυτό νομοσχέδιο, ως έχει, γίνει νόμος, εκατοντάδες χιλιάδες θα 'ρχονται αλά caretta-caretta, θα γεννούν και -κατ' εξαίρεση-, λόγω "γονικής φροντίδας", θα πολιτογραφούνται. Να δούμε τι άλλο θα δούμε από τους πολυπολιτισμικούς μας κυβερνήτες!!\nΣ.Σ.1: Στην Γαλλία υπάρχει σε ανώτατο επίπεδο υπηρεσία Εθνικής Ταυτότητος.\nΣ.Σ.2: Στο Μεσολόγγι μάθαμε πως ήρθαν 500 περίπου νέοι γύφτοι, με καταστροφικές συνέπειες για την πόλη, οι οποίοι, κατά πληροφορίες, διευκολύνονται ως προς την απόκτηση χαρτιών κλπ (ψηφοθηρικές συναλλαγές, δηλαδή). Κάτι αντιρατσιστές-χωνάρες θα πρέπει να αποκτήσουν γείτονα γύφτο για να αντιληφθούν τα περί ένταξης... Διαβάστε περισσότερα »...\nΑναρτήθηκε από aitolianews στις 2:34 μ.μ. 9 σχόλια\nΑπορία συντάκτου 2: Τι διάολο μάθημα κάνει στο Πανεπιστήμιο; Όσο κι αν προσπαθήσαμε δεν καταφέραμε να μάθουμε; Διαβάστε περισσότερα »...\nΑναρτήθηκε από aitolianews στις 1:19 μ.μ. 3 σχόλια


Πρώτο "τρίποντο" με Ράπτη | athlitiko\nΠρώτο “τρίποντο” με Ράπτη\nΠοσειδών Καμισιανών-Ραπανιανών Δόξα Παχ. | 10 Δεκεμβρίου 2016, 21:42\nΜε μεγάλο πρωταγωνιστή τον Αργύρη Ράπτη που πέτυχε δύο γκολ, ο Ποσειδώνας Καμιασιανών-Ραπανιανών έφτασε στην πρώτη του νίκη στον όμιλο παραμονής με σκορ 3-2 επί της Δόξας.\nΔύο γκολ στο ματς πέτυχε και ο Παπαδοκωνσταντάκης για την Δόξα που ωστόσο δεν έφταναν για να φύγει με θετικό αποτέλεσμα η ομάδα του Γιώργου Τσομπάνογλου από το Κολυμπάρι.\nΟ Παπαδοκωνσταντάκης έδωσε προβάδισμα στο παιχνίδι για την Δόξα στο πρώτο τέταρτο του αγώνα, όμως ο Ράπτης κατάφερε να φέρει το ματς στο 1-1 σε ένα κομβικό σημείο, στο 40’ μετά από γύρισμα του Τερεζάκη.\nΟ ίδιος πάικτης ήταν αυτός που πέτυχε και το γκολ της ανατροπής για τον Ποσειδώνα, στο 50’ με ωραίο μονοκόμματο σουτ στην κίνηση για να πετύχει το 2-1.\nΟ Παπαδοκωνσταντάκης σκόραρε για δεύτερη φορά στο ματς και έκανε το 2-2, όμως το γκολ του δεν ήταν αρκετό για να πάρει κάτι η Δόξα από το παιχνίδι αυτό.\nΟ Ράντεφ πέτυχε τελικά το νικητήριο τέρμα για τον Ποσειδώνα στο 75’ με προσωπική ενέργεια, δίνοντας την πρώτη νίκη στην ομάδα του με σκορ 3-2.\nΠαράπονα για το δεύτερο γκολ του Παπαδοκωνσταντάκη έχει ο Ποσειδώνας, θεωρώντας ότι υπήρχε οφσάιντ στην φάση αυτή.\nΠοσειδώνας Κ.Ρ. (Δημήτρης Ανθούσης): Τζομπανάκης, Νταγκουνάκης, Λιανιδάκης, Ράντεφ (82’ Γαλανάκης), Ράπτης, Τζαγκαράκης, Ψαρουδάκης, Τερεζάκης, Ντούπη (80’ Πενταράκης), Κομπογεννητάκης, Μαριανάκης (65’ Μανωλεδάκης)\nΔόξα (Γιώργος Τσομπάνογλου):Δ. Σκουμπάκης, Γαλάνης, Διγενάκης, Μαρκουλάκης, Σκούρτης (52’ Ανωμεριανάκης), Μαυρεδάκης, Κένγκα, Κληρονόμος (52’ Ασημίνας), Μαυρομάτης (70’ Περράκης), Παπαδοκωνσταντάκης, Βαλάρης


Δικτάτορες - Vigla\n1. Είναι πλέον παλαιά και καθαγιασμένη παράδοση δικτάτορες να συναντώνται και μετά από φιλοφρονήσεις να αλληλοβοηθούνται. Δικτάτορες των δύο αντιθέτων άκρων που γειτνιάζουν στην πίσω αυλή της πολιτικής ιδεολογίας.\nΟ Μαδούρο της φτωχοποιημένης Βενεζουέλας (με τους πλούσιους φυσικούς πόρους) επισκέφθηκε (Δεκ 18) τον σουλτάνο Ερντογάν της δύστυχης Τουρκίας που θέλει να κυριαρχήσει στη Μέση Ανατολή όπως παλαιότερα η άρρωστη Οθωμανική αυτοκρατορία. Θυμίζει ο τελευταίος τον ανεκδιήγητο Μπενίτο Μουσολίνι που ήθελε να αναβιώσει την απηρχαιωμένη Ρωμαϊκή Αυτοκρατορία – κι έσπασε τα μούτρα του στα βουνά της Ελλάδας και στη έρημο της Βορείου Αφρικής. Τον έφτιαξε λίγο ο Χίτλερ μα ο Μπενίτο αποδείχθηκε αδιόρθωτος. Το έχουν αυτό οι δικτάτορες όλοι.\n2. Παλαιότερα ο Βλαδίμηρος Λένιν με τους αξιωματούχους του τα είχε βρει με τον αντικομμουνιστή, μιλιταριστή Κάιζερ και για 40εκμ αργύρια πούλησε τη χώρα και τον λαό του και τα αντιφασιστικά πιστεύω τους, για να μπορέσει να κάνει την επανάστασή του και να βασανίσει εκατομμύρια Ρώσους.\nΜετά ήρθε ο στυγερός Στάλιν, ξεπερασμένος σε θανατώσεις πολιτών του μόνο από τον μέγα Μάο στην μακρινή Κίνα. Ο Μάο δεν συναγελάστηκε με κανένα ακροδεξιό – μόνο με τις παρανοϊκές δολοφονικές φαντασιώσεις του.\nΟ Στάλιν όμως πιστός στη λενινιστική άγια παράδοση τα έφτιαξε με τον αχαλίνωτο Χίτλερ: η παράνομη σχέση τους (ενός αντικομμουνιστή φασίστα κι ενός αντιχιτλερικού φασίστα) διήρκεσε ενάμιση χρόνο και ο Στάλιν τροφοδοτούσε το καθεστώς, που έμελλε (όπως έπρεπε να γνωρίζει) να εξολοθρεύσει εκατομμύρια σοβιετικούς πολίτες, με χιλιάδες τόνους τρόφιμα, καύσιμα, κάρβουνο, καουτσούκ, και άλλα αγαθά για να πολεμά τη Βρετανία στη Μεσόγειο, στη Βόρεια Αφρική και στον Ατλαντικό – ωσότου στράφηκε και κατά της Σοβιετίας.\n3. Πώς άραγε νομίζει ο Μαδούρο θα διασώσει το τρισάθλιο καθεστώς του με τη στενή επαφή του με τον έκρυθμο Ερντογάν; Δεν θα ήταν καλύτερα να έρθει στην ένδοξη Ελλάδα του τσιπρισμού και να συμβουλευθεί τον ιστορικό ηγέτη Αλέξη Τσίπρα που παλινόρθωσε την οικονομία και αξιοπρέπεια του έθνους του;\nΒέβαια βοήθησαν οι Ευρωπαίοι κουτόφραγκοι, μα ο κ. Τσίπρας σίγουρα θα έβρισκε τρόπους να πάρει βοήθεια και ο απόβλητος κομπανιέρος του.\nΔυστυχώς για τους νοσταλγούς του σταλινισμού, κι ας προσποιούνται πως μετανόησαν και ανανεώθηκαν με σοσιαλδημοκρατικό ρεβιζιονισμό, ο σύντροφος Μαδούρο, που πάντα υποστηριζόταν στο Ευρωκοινοβούλιο από τους τσιπριστές (Παπαδημούλη κλπ.) ενάντια στη μεγάλη πλειοψηφία των Ευρωπαίων (ακόμα και σοσιαλιστών!), προτίμησε τον πλαϊνό μας επίδοξο σουλτάνο.\nΟι σύντροφοι Τσίπρας, Παππάς, Παπαδημούλης, Πολάκης και άλλοι, συνεχίζουν να συμπεριφέρονται προς τον Μαδούρο και τους λιγοστούς ομοίους του με την ίδια ξεδιάντροπη μεροληψία κι ενάντια στην ΕΕ!\nPrevious article Οι συντάξεις και τα δεδομένα\nNext article 94. Ταυτότητα: Νικολάι Μπουχάριν (2)